**RAASIKU VALLA ARENGUKAVA 2025–2035**

A dirt road through a forest

AI-generated content may be incorrect.

SISUKORD:

[I SISSEJUHATUS 2](#_Toc200112331)

[II VISIOON 3](#_Toc200112332)

[III PIKAAJALISED EESMÄRGID 3](#_Toc200112333)

[IV VALDKONDLIKUD EESMÄRGID 4](#_Toc200112334)

[V VALDKONNAD 5](#_Toc200112335)

[V.I MEIE ELURUUM 5](#_Toc200112336)

[ELAMUMAJANDUS JA AVALIK RUUM 5](#_Toc200112337)

[KESKKOND 8](#_Toc200112338)

[LIIKUVUS JA LIGIPÄÄSETAVUS 11](#_Toc200112339)

[ETTEVÕTLUS JA TURISM 12](#_Toc200112340)

[V.II TEADMISED JA TEGEVUSED 15](#_Toc200112341)

[HARIDUS JA HUVIHARIDUS 15](#_Toc200112342)

[LASTEAIAD 15](#_Toc200112343)

[KOOLID 17](#_Toc200112344)

[NOORSOOTÖÖ 21](#_Toc200112345)

[V.III VABA AEG JA AKTIIVNE KOGUKOND 23](#_Toc200112346)

[KULTUUR 23](#_Toc200112347)

[RAAMATUKOGUD 25](#_Toc200112348)

[SPORT JA LIIKUMINE 27](#_Toc200112349)

[V.IV HEAOLU JA KAITSE 30](#_Toc200112350)

[SOTSIAALNE HEAOLU 30](#_Toc200112351)

[LASTE JA PEREDE HEAOLU 32](#_Toc200112352)

[ESMATASANDI TERVISHOIUTEENUSED 34](#_Toc200112353)

[TURVALISUS JA ENNETUSTÖÖ 36](#_Toc200112354)

[VI EESMÄRKIDE TEGEVUSKAVAD 39](#_Toc200112355)

[VII VALITSEMINE JA ARENGUKAVA ELLUVIIMINE NING SEIRE 39](#_Toc200112356)

[TEGEVUSSUUNAD JA TEGEVUSED 40](#_Toc200112357)

[SEIRE- JA HINDAMISSÜSTEEM 41](#_Toc200112358)

# I SISSEJUHATUS

**Raasiku vald – looduslähedane ja kogukonnale suunatud elupaik.**

Raasiku vald on Harjumaal asuv sõbralik ja looduslähedane omavalitsus, mis paikneb Tallinnast kagusuunas. Valla territoorium ulatub üle 158 km² ning piirneb Jõelähtme, Anija, Kose ja Rae vallaga. Vallas on kaks alevikku – Aruküla ja Raasiku –, kus elab enamik valla elanikest, ning 13 omanäolist küla, mis kõik loovad piirkonnale omase rahuliku ja kogukondliku õhkkonna.

Valla sümboolika peegeldab tugevalt kohalikku identiteeti ja looduslähedust. Valla vapil kujutatud roheline mänd hõbedasel taustal sümboliseerib Aruküla männikut ja püsivust – väärtusi, mis iseloomustavad nii loodust kui ka kogukonda. Roheline tähistab elurikkust ja jätkusuutlikkust, hõbe aga puhtust ja lootust tulevikuks.

Raasiku vald ühendab endas rahuliku elukeskkonna, tugeva kogukonnatunde ja hea geograafilise asukoha. See on ideaalne paik neile, kes hindavad vaiksemat elutempot, looduslähedust ja võimalust olla osa ühtehoidvast ning aktiivsest kogukonnast.

Raasiku valla arengukava aastateks 2025–2035 on suunatud valla jätkusuutlikule arengule, elukvaliteedi parandamisele ja valla konkurentsivõime suurendamisele. Kava eesmärk on tagada stabiilne ja tasakaalustatud areng, et luua tugev vundament valla arenguks.

Arengukava koostamisel on lähtutud põhjalikest analüüsidest ja kogukonna kaasamise printsiipidest. On korraldatud avalikke arutelusid, küsitlusi ja koostööd kohalike organisatsioonidega. Protsessi käigus on analüüsitud valla tugevusi, nõrkusi, võimalusi ja ohte.

Arengukava koostamisse on kaasatud valla elanikud, ettevõtjad, haridussektor, tervishoiuteenuse osutajad, mittetulundusühingud ja allasutused. Kaasamine toimub regulaarsete kohtumiste ja konsultatsioonide kaudu.

Lisaks on arengukava koostamisel arvestatud ka varasemate ja kehtivate valdkondlike arengukavadega. Arvesse on võetud ka allasutuste strateegiad ja arenguplaanid, mis peegeldavad nende vajadusi ja tulevikuvaateid.

**Ülevaade Raasiku vallast**

* **Elanike arv (2025):** 5454
* **Pindala:** 158 km²
* **Alevikke:** 2 (Aruküla ja Raasiku)
* **Külasid:** 13
* **Elanike aastane juurdekasv keskmiselt:** +63 inimest
* **Elanikkonna kasv alates 2014:** +15,82%
* **Asukoht:** Tallinna kagusuunal, piirneb Jõelähtme, Anija, Kose ja Rae vallaga
* **Tugevused:** looduslähedus, kogukonnatunne, hea ühenduvus, tugev sümboolika

# II VISIOON

**Visioon 2035**

Raasiku vald on aastaks 2035 looduslähedane, sidus ja kestlik kogukond, kus on turvaline elada ja lihtne tegutseda. Vallas on tugev kogukonnatunne, toimiv taristu ja väärtustatud elukeskkond, kus inimesed tunnevad end hästi ja mille hoidmist ja arendamist nad oluliseks peavad.

Siin on tagatud kvaliteetne haridus, kättesaadavad tervise- ja sotsiaalteenused ning mitmekesised võimalused kultuuri, spordi ja ettevõtluse arendamiseks. Valla arenguga seotud investeeringud ja tegevused  peavad tagama valla rahvastiku stabiilse kasvu.

Raasiku vald on koht, kus inimesed tunnevad end koduselt ja tulevikku vaadatakse koos.

# III PIKAAJALISED EESMÄRGID

Raasiku valla pikaajalised eesmärgid suunavad arenguvaldkondade üldist sihti aastani 2035. Need loovad aluse strateegilistele valikutele ja aitavad kujundada terviklikku visiooni piirkonna arenguks.

**Pikaajalised eesmärgid**

1. Kvaliteetne, turvaline ja mitmekesine elukeskkond.
2. Hea ligipääsetavus, liikuvus ja liiklusturvalisus.
3. Kvaliteetne haridus ja elukestev õpe.
4. Kaasaegne haridus, spordi- ja kultuuritaristu.
5. Aktiivsed kogukonnad ja koostöö.
6. Kvaliteetsed ja kättesaadavad tervishoiu- ja sotsiaalteenused
7. Atraktiivne ettevõtluskeskkond.
8. Elanikkonna kasv.

# IV VALDKONDLIKUD EESMÄRGID

**MEIE ELURUUM**

Raasiku valla elukeskkond peab toetama inimeste igapäevast heaolu ja kestlikku arengut. Eesmärk on kujundada mitmekesised, ligipääsetavad ja kvaliteetsed eluasemealad ning arendada avalikku ruumi, mis soodustab kogukondlikkust, liikumist ja looduse hoidmist. Transpordi ja ühenduvuse arendamine loob paremad võimalused tööl käimiseks ja teenuste tarbimiseks ning toetab ettevõtlust. Ettevõtlus- ja turismi areng peab toimuma tasakaalus looduskeskkonnaga.

* Kvaliteetne, mitmekesine ja taskukohane eluasemetaristu.
* Funktsionaalne, esteetiline ja ligipääsetav avaliku ruum.
* Mitmekesised liikuvuse valikud ja liiklusturvalisus.
* Keskkonnahoidlik planeerimine ja elurikkuse säilitamine.
* Ettevõtlus- ja turismisõbralik elukeskkond.

**TEADMISED JA TEGEVUSED**

Tugeva aluse kogukonna arenguks loovad hariduse, kultuuri- ja spordi kättesaadavus ning noorte võimalused eneseteostusele. Huvihariduse, raamatukogude ja kultuuriasutuste arendamine loob tugeva vundamendi elukestvale õppele ja kogukondlikule sidususele. Pärandi säilitamine ning digitaalsete ja põlvkondi ühendavate lahenduste edendamine toetavad piirkonna identiteeti.

* Kvaliteetne ja kaasav haridus kõigile vanusegruppidele.
* Mitmekesine huvihariduse, kultuuri- ja sporditegevuste võrgustik.
* Tõhus noorsootöö ja noorte eneseteostus.
* Raamatukogud kui kogukonna õppimise ja kooskäimise keskused.
* Hoitud ja edendatud kohalik kultuuripärand.

**VABA AEG JA AKTIIVNE KOGUKOND**

Elujõulise kogukonna aluseks on kaasatus, koostöö ja mitmekesised vaba aja veetmise võimalused. Eesmärk on tugevdada kogukondlikku elu, toetada vabatahtlikku tegevust ja anda elanikele rohkem võimalusi omaalgatusteks. Kohalikud rahvamajad, külaseltsid ja kogukondlikud tegevused on kandvaks jõuks kultuurielu ja identiteedi hoidmisel.

* Koostöövõimekad ja kaasatud kogukonnad.
* Kättesaadavad kogukonnateenused ja vaba aja veetmise võimalused.
* Väärtustatud kogukondlik kultuuripärand, traditsioonid ja identiteet.
* Jõustatud vabatahtlik tegevus ja kodanikualgatus.

**HEAOLU JA KAITSE**

Heaolu tähendab toetavat ja turvalist keskkonda igas eluetapis. Eesmärk on pakkuda paindlikke ja vajaduspõhiseid sotsiaalteenuseid ning tagada kõigile ligipääs esmatasandi tervishoiule. Erilise tähelepanu all on laste, perede, eakate ja haavatavate gruppide toetamine. Samuti tuleb suurendada kogukonna turvatunnet ennetustöö, koostöö ja kriisivalmiduse kaudu.

* Paindlikud ja eri sihtrühmadele kättesaadavad sotsiaalteenused.
* Integreeritud tervise- ja sotsiaalteenuste süsteem.
* Toetatud laste, perede ja eakate heaolu.
* Tervishoiuteenuste kättesaadavus kogu valla territooriumil.
* Turvaline elukeskkond ja kriisivalmidus.

# V VALDKONNAD

## V.I MEIE ELURUUM

Raasiku valla elukeskkond on meie ühiselt kujundatav ruum, kus elame, liigume, töötame ja puhkame. Peatükk „Meie eluruum“ käsitleb terviklikult ruumilise arengu, elamumajanduse, liikuvuse, ettevõtluse ja turismi valdkondi, mis kõik mõjutavad otseselt valla elanike igapäevast heaolu ja piirkonna atraktiivsust. Meie eesmärk on luua läbimõeldud, mugav, ligipääsetav ja jätkusuutlik keskkond, mis toetab aktiivset eluviisi, kogukondlikku sidusust ning majandustegevust. Selleks seame sihid, mis loovad tasakaalu looduskeskkonna, arengu ja inimmõõtmelise eluruumi vahel.

### ELAMUMAJANDUS JA AVALIK RUUM

**Olukorra kirjeldus**

Raasiku vald on mitmekesise ja looduslähedase elukeskkonnaga piirkond, mille pindala on 15 895 hektarit. Valla territooriumist moodustab:

* **46% metsamaa** 7218 ha,
* **40% haritav maa ja looduslik rohumaa** 6332 ha,
* Ülejäänud osa jaguneb inimtekkelisteks maadeks – teed, õuemaa ning ehitusalad, mille kogupindala on ligikaudu 2345 ha.

Vallas on ligi 4200 katastriüksust. Suurim maaomanik on Eesti Vabariik, kellele kuulub 5013 ha ehk ligikaudu kolmandik kogu valla maast. Kohaliku omavalitsuse ehk valla omandis on 300 ha.

Raasiku valla ruumilist arengut suunab 2020. aastal kehtestatud **üldplaneering**, mille eesmärk on toetada tasakaalustatud ja keskkonnasõbralikku arengut. Eelistatakse olemasoleva asustusstruktuuri säilitamist – tiheasustusalade (Aruküla ja Raasiku alevikud) tihendamist ning hajaasustuse säästlikku arendamist.

Uusarendused peavad looma lisandväärtust, edendama kvaliteetset avalikku ruumi ja arvestama loodushoiu põhimõtetega. Ehitustegevuses rõhutatakse rohealade, ligipääsetava avaliku ruumi ja mitmekesise elukeskkonna rolli kogukonna heaolu kujundamisel.

**Elamumajandus** on valdavalt eramajade põhine. 2021. aasta andmetel on vallas 1511 hoonet, millest üle 90% on eramud. Korterelamuid(sh paarismajad ja ridaelamud) on vähem (123), neist suurem osa paikneb Aruküla ja Raasiku alevikus. Prognoosi järgi ulatub eluhoonete arv 2025. aastal ligikaudu 1600-ni. Hoonete tehniline seisund on keskpärane ja mitmed kortermajad ning avalikud hooned vajavad renoveerimist.

**Soojusmajandus** tugineb kahes alevikus tegutsevale kaugküttevõrgule. Aruküla ja Raasiku süsteemid on ajakohased ja kasutavad taastuvenergiat. Kokku on kaugküttevõrguga ühendatud ~28 tarbijat, peamiselt munitsipaalhooned ja kortermajad. Soojusmajanduse arengukava vajab ajakohastamist.

**Ühisveevärgi ja kanalisatsiooni süsteemid (ÜVK)** katavad suurema osa Aruküla ja Raasiku alevikest ning osaliselt külasid. Teenust pakub Raven OÜ. Arendustegevus toimub vastavalt ÜVK arengukavale. Üldiselt on puhastite seisukord ebaühtlane – Aruküla ja Raasiku puhastid on rahuldavas seisus, kuid Peningi ja Härma puhastid on amortiseerunud. Mujal on levinud lokaalsed reoveekäitluslahendused sh omapuhastid.

**Sademeveesüsteemid** on välja arendatud osaliselt, süsteemid on rahuldavas seisukorras, kuid külades sademevee ärajuhtimise süsteemid puuduvad. Raasiku valla sadevee arendamise kava on väljatöötamisel.

**Avalik ruumi** on arendatud peamiselt alevikes, kuhu on koondunud suurem osa vallaomanduses olevatest maadest. Arukülas ja Raasikul on rajatud mänguväljakud ja spordirajatised. Külades on avalik ruum vähem arendatud ja vajab kokkuleppeid eraomanikega. Edasisi investeeringuid vajab avaliku ruumi arendamine igal pool.

**Vajadused**

* Valla avalik ruum on inimsõbralik ja roheline.
* Elamufond on energiatõhus.
* Taristuprojektide valmimisega muutub aleviku avaliku ruumi atraktiivseks, mis omakorda tõstab kohalike elanike heaolu ning kutsub valda külalisi.
* Avaliku ruum kavandatakse kliimamuutusest tulenevate mõjutusi arvestades.
* Inimmõõtmeline[[1]](#footnote-1) väliruum on kvaliteetne ja turvaline, soodustab jalgsi või rattaga liikumist, väärtustab ruumi sotsiaalseid ja kultuurilisi funktsioone ning soodustab kogukondlikku tegevust ja suhtlemist.

**VALDKONNA EESMÄRK**

Raasiku valla avalik ruum on inimsõbralik ja roheline ning elamufond on energiatõhus. Planeeritud taristuprojektide valmimisega tõuseb aleviku avaliku ruumi atraktiivsus, mis omakorda tõstab kohalike elanike heaolu ning kutsub valda külalisi. Avaliku ruumi kavandamisel arvestatakse kliimamuutusest tulenevate mõjutustega. Inimmõõtmeline2 väliruum on kvaliteetne ja turvaline, soodustab jalgsi või rattaga liikumist, väärtustab ruumi sotsiaalseid ja kultuurilisi funktsioone ning soodustab kogukondlikku tegevust ja suhtlemist.

**Tegevused**

1. ÜVK viiakse ellu ÜVK arengukava järgi.
2. Reoveekäitlemise nõuete olulisuse selgitamine ja nõuete järgmise parem järelvalve sh aladel, kus on ÜVK olemas.
3. Koostatakse sadeveekava  ja hakatakse seda ellu viima vastavalt investeeringute kavale.
4. Viiakse ellu ja arendatakse avaliku ruumi projekte, mis arvestavad eri sihtgruppide vajadustega.
5. Avalikku ruumi arendatakse ligipääsetavaks ja arvestatakse erivajadusega isikute vajadustega, luuakse mugavad istumis- ja puhkekohad, turvalisi ülekäiguradasid ja piisavad valguslahendused, kunstiinstallatsioonid, skulptuurid jms.
6. Koostatakse haljastuse plaan ja rajatakse kõrghaljastus, et tõsta avaliku ruumi atraktiivsust aidata, kohaneda kliimamuutustega ning tugevdada ökosüsteemiteenuseid[[2]](#footnote-2).
7. Aruküla rändrahnu puhkeala.
8. Alevike tänavad kujundatakse tänapäevaseks linnaruumiks, sh haljastus.
9. Külakeskustesse (millistesse)kujundatakse nüüdisaegne avalik ruum.
10. Luuakse ja mitmekesistatakse avalikke ujumiskohti (väliujula) looduslikelveekogudel: alade korrastamine turvaliseks ujumiseks ja puhkealaks koostöös erasektoriga.
11. Suurendatakse valda läbivate matkaradade[[3]](#footnote-3) kasutust, koostades selleks radadest ülevaate ja tehes teavitustööd. Koostöös RMK-ga parandatakse metsaradade võrgustiku seisukorda.
12. Energiatõhususe tõstmiseks renoveeritakse olemasolevad omavalitsuse hooned, viies need vastavusse kõrgema energiaklassi märgise nõuetega.
13. Toetatakse korteriühistuid hoonete energiatõhusaks rekonstrueerimisel.
14. Paigaldatakse pinke, prügikaste, rattahoolduspunkte, stende jms linnamööblit.
15. Raasiku vallamaja rekonstrueerimine koos keskväljaku rajamisega.
16. Raasiku kalmistul on tagatud nii tradistioonilised matmisvõimalused kui ka urnimüür.
17. Suunata elamuarendust kooskõlas üldplaneeringuga.
18. Tihendada elamuehitust ja teha uusarendusi vee- ja kanalisatsioonitaristu alal või selle vahetus läheduses.
19. Koostada sadeveekava ja asuda seda täitma selliselt, et alevikes saaks elamuarendusi ellu viia ilma üleujutusriskita.
20. Hoonete energiatõhusus vajab tõstmist.
21. Korterelamud ja munitsipaalhooned vajavad osaliselt renoveerimist.
22. Hajaasustuses on ÜVK aladel joogivee ja reoveekäitluse lahendused ajale jalgu jäänud või nõuetele mittevastavad.
23. Avalike hoonete ja puhkealade ligipääsetavus erinevatele sihtrühmadele sh erivajadustega inimesed ja lapsed.
24. Lisada avalikku ruumi linnamööblit, valgustust ja esteetilisi elemente (nt kunst, haljastus).
25. Alevikevälised piirkonnad vajavad terviseradu ja ujumiskohti.
26. Üldplaneeringu kaasajastamine ja elamu- või tootmisalade kavandamine kooskõlas üldplaneeringuga.
27. Ühisveevärgi ja -kanalisatsiooni laiendamine alevikes ja külakeskustes vastavalt ÜVK arengukavale.
28. Aruküla ja Raasiku alevike uute sadeveeskeemide koostamine ja süsteemide rajamine.
29. Toetusmeetmete tutvustamine vanemate eramute ja kortermajade energiatõhususe tõstmiseks.
30. Munitsipaalhoonete renoveerimine kõrgemasse energiaklassi.
31. Reoveekäitluse järelevalve tõhustamine ja nõuetekohaste reoveemahutite ja -süsteemide kasutuselevõtu soodustamine.
32. Avaliku ruumi korrastamine: mänguväljakute, puhkealade ja haljastuse uuendamine ja mitmekesistamine.
33. Ligipääsetavuse parandamine: turvalised ülekäigurajad, valgustus, istumisalad ja erivajadustega inimestele sobivad lahendused.
34. Linnamööbli, skulptuuride, kunstilahenduste ja kõrghaljastuse süsteemne paigaldus ja planeerimine.
35. Terviseradade rajamine ja kergliiklusteede ühendamine alevike ja külade vahel,  ujumiskohtade arendamine.
36. Investeeringute planeerimine atraktiivse elukeskkonna loomiseks tähendab pikaajalise investeeringuplaani koostamist koostöös kogukonna ja ekspertidega, et tagada elukeskkonna järjepidev parendamine.

### KESKKOND

**Olukorra kirjeldus**

Raasiku vald on looduskaunis ja mitmekesise keskkonnaga omavalitsus, kus on olemas eeldused pakkuda meeldivat ja tervislikku elukeskkonda nii kohalikele elanikele kui külastajatele. Valla puhkealad, rabad, jõed ja metsaalused on hinnatud loodusväärtused, mille kasutusvõimalused ja rekreatiivne potentsiaal vajavad paremat rakendamist.

Valla maastik on tüüpiline Põhja-Eesti lavamaale – tasane, kuid vahelduv, moreentasandike, väikeste kõrgendike ning looduslike koosluste poolest rikas. Olulised loodusväärtused hõlmavad Peningi raba, Jõelähtme jõe keskjooksu koos harujõgedega, samuti liigirikkaid segametsi ja madalsoid. Need piirkonnad on koduks mitmele haruldasele ja kaitstavale liigile ning moodustavad olulise osa kohaliku ökosüsteemi tasakaalust.

Raasiku vallas paikneb mitmeid loodusmälestisi, säilinud põlismetsi ning ratsutamiseks, jalutamiseks ja kanuuretkedeks sobivaid alasid. Vaba aja veetmise võimalusi toetavad olemasolevad matkarajad, jalgrattateed ja kogukondlikud initsiatiivid, kuid nende nähtavus ja süsteemne arendus vajavad tähelepanu.

Kuigi elukeskkond on looduslikult rikkalik, mõjutavad selle seisundit inimtegevus, arendustegevused ja maakasutuse muutused. Uusarenduste puhul on kriitilise tähtsusega tasakaalu leidmine looduskaitse ja inimasustuse vajaduste vahel. Valla arengus on oluline põhimõte loodusväärtuste säilitamine ja nende mõtestatud kasutamine, et tagada kestlik ja puhas elukeskkond ka tulevastele põlvedele.

Raasiku vald panustab keskkonnateadlikkuse suurendamisse ja keskkonnasõbraliku eluviisi võimaldamisse. Üks fookusvaldkond on jäätmekäitluse arendamine, mis toimub vastavalt Raasiku valla jäätmekavale 2022–2027. Jäätmevedu Raasiku vallas toimub korraldatud jäätmeveo süsteemi alusel, mille raames hangitakse teenus ühtse lepingu alusel kogu valla territooriumile. See tagab elanikele ühtlase teenuse kvaliteedi, selged hinnad ja lihtsustatud jäätmekäitluse korralduse. Valla eri paigusse on paigaldatud liigiti kogumise konteinerid, mis võimaldavad mugavalt ära anda paberit, pakendeid, klaasi, patareisid ja kasutatud riideid. Avalikkusele on avatud jäätmejaam Arukülas, mis võimaldab elanikel liigiti jäätmeid ära anda, sh ohtlikke jäätmeid ja elektroonikat.

Vallas on heakorraeeskiri, mis loob selge raamistiku elanike ja omavalitsuse vastutusele seoses jäätmehoolduse, reovee kohtkäitluse, avaliku korra ning lemmikloomade pidamisega. Kooskõla teiste valdkondlike eeskirjadega aitab tagada ühtse ja toimiva keskkonnahoidliku halduspraktika.

Edasised arengusuunad hõlmavad rohelise infrastruktuuri arendamist, loodus- ja puhkealade paremat sidumist, ökoloogiliste koridoride säilitamist ning elurikkuse hoidmist. Oluline on jätkata keskkonnateadlike valikute toetamist, näiteks energiatõhususe, ringmajanduse ja loodussäästliku planeerimise kaudu.

**Vajadused**

* Valla looduskeskkond on kaitstud ja hoitud, elurikkuse ja rohevõrgustikutoimimise tagamine suurenenud ehitustegevuse surve tingimustes.
* Raasiku valla veekogude (nt Jõelähtme jõe) seisundi parandamine.
* loodusvarad on majandatud kestlikult arvestades kohaliku elanikkonna huve.
* Keskkonna teadlikud elanikud, kes väärtustavad ja hoiavad oma elukeskkonda.
* Ulatuslik ringmajanduse põhimõtete rakendamine ja neid tagavate lahenduste kättesaadavus.

**VALDKONNA EESMÄRK**

Valla looduskeskkond on kaitstud ja hoitud, loodusvarad on majandatud kestlikult arvestades kohaliku elanikkonna huve. Raasiku vallas elavad keskkonnateadlikud inimesed, kes väärtustavad ja hoiavad oma elukeskkonda. Raasiku vallas rakendatakse ulatuslikult ringmajanduse põhimõtteid ning vastavad lahendused on kättesaadavad.

**Tegevused**

1. Säilitatakse keskkonna elurikkust, mis toetab elurikkust ja pakub elupaiku erinevatele liikidele.  Rohevõrgustiku säilitamise ja  võõrliikide tõrje järelevalvet tõhustatakse.
2. Elurikkuse säilitamise ja suurendamine avalikus ruumis (Elurikkuse suurendamine haljasaladel ja lausniitmise vähendamine).
3. Uute karjääride avamise vältimine loodusliku mitmekesisuse säilitamise eesmärgil.
4. Siseveekogude keskkonnaseisundit parandatakse, viiakse läbi uuringuid jm ennetustegevusi üleujutusohuga piirkondades.
5. Kampaaniate ja teavitustegevustega tõstetakse vallaelanike teadlikkust jäätmekäitluse ja jäätmete liigiti kogumise tähtsusest elukeskkonna hoidmisel ja aidatakse luua võimalused sorteeritud jäätmete mugavaks äraandmiseks.
6. Liigiti kogumise taristu arendamine sh Raasiku valla jäätmejaama laiendamine ja teenuste arendamine.
7. Luuakse esemete paranduskohti ja laenutuspunkte (nn kogukonnakeskuse mudel). Keskkonnahoidlike sündmuste korraldamise juhendi koostamine.
8. Remontimise ja parandamise teenuste kättesaadavuse parandamine nt parandus- ja remonditöö isetegemise võimalused.
9. Raasiku valla kliima- ja energiakava koostamine ja elluviimine. Raasiku vald juhindub oma tegevustes  kliimakavades seatud eesmärkidest.
10. Keskkonnahoidlikele riigihangetele üleminek.
11. Avalike prügikastide paigaldamine vastavalt vajadusele, sorterprügikastide kasutamine olulisemates kohtades.  Avalike jäätmekonteinerite jaoks korrektsete platside rajamine ja olemasolevate korrastamine taaskasutusorganisatsioonide poolt.
12. Elanikkond ja ettevõtted käituvad keskkonnateadlikult, sorteerides jäätmeid maksimaalselt ja suurendades seeläbi materjalide ringlussevõttu. Võimaluse korral eelistatakse uue ostmisele parandamist. Vallas toimib hästi korraldatud jäätmevedu.
13. Looduskaitsealade ja puhkealade tähistamine ning hooldus. Kaitsealuste objektide ja loodusväärtustega alade selge märgistamine, hoolduskavade koostamine ning nende koordineeritud hooldus aitavad suurendada nähtavust ja tõsta inimeste teadlikkust, vähendades ohtu looduskooslustele.
14. Keskkonnahariduse ja kogukonnategevuste korraldamine. Korraldatakse loodushariduslikke programme – nagu matkad, töötoad, loodusvaatluspäevad – nii koolide kui kogukondade jaoks, mis aitavad kasvatada keskkonnateadlikkust ja tugevdada loodusega emotsionaalset sidet.
15. Rohevõrgustiku planeerimine ja tugevdamine arendusaladel. Uute arendusprojektide juures soodustatakse loodussõbralikke lahendusi, nt rohealade sidumine, ökoduktide või puhveralade planeerimine. Keskkonnamõju hindamist laiendatakse ka väiksematele planeeringutele, et ennetada looduskeskkonna kahjustamist.
16. Rohelise taristu põhimõtete integreerimine. Valla arengute kavandamisel eelistatakse loodussõbralikke ja kestlikke lahendusi – näiteks vihmavee taaskasutust, looduslähedast haljastust ja jalgrattasõbralikke lahendusi, et soodustada nii liigirikkust kui elanike loodusega kontaktis olemist.

### LIIKUVUS JA LIGIPÄÄSETAVUS

**Olukorra kirjeldus**

Raasiku valla transpordikorraldus ja ligipääsetavus on üldjoontes hea, kuid mitmed kitsaskohad takistavad elanike sujuvat liikumist nii valla sees kui ka väljapoole. Valla peamisteks ühistranspordisõlmedeks on Aruküla ja Raasiku alevik ja Kulli küla, mida läbib Tapa–Tallinna raudtee, kus peatub Elroni linnalähirong. Rongiliiklus on oluline liikumisvõimalus, eeskätt Tallinna suunal.

Lisaks rongidele teenindavad valda maakondlikud bussiliinid, mille korraldajaks on MTÜ Põhja-Eesti Ühistranspordikeskus. Bussiliiklus katab põhisuunad, kuid hõre graafik õhtustel aegadel ja nädalavahetustel piirab ühistranspordi kasutusvõimalusi – eriti valla kaugemates piirkondades. Samuti on vallasisene ühistransport külade ja alevike vahel ebapiisav, mistõttu sõltuvad paljud elanikud isiklikust sõiduvahendist.

Õpilasliinid on korraldatud vallasiseselt ja neid kasutavad lisaks õpilastele ka teised elanikud. Liinivõrk on paindlik, arvestades elukohti ja nõudepeatusi, kuid selle kasutus on piiratud kooliaasta kestuse ja tundide algus/lõpu aegadega. Tööle käivate elanike vajadused ei ole senises süsteemis piisavalt kaetud – eriti puudub võimalus kasutada ühistransporti tööpäeva lõpus.

Valda läbivad olulised transpordikoridorid – Tallinna–Tapa raudtee põhjasuunas ning kahe põhimaantee vahele jäämine võimaldab liikluskoormuse hajutamist. Seetõttu ei teki suuremaid ummikuid isegi tipptundidel. Vald on seega hästi ühendatud regionaalses mõttes, kuid valla sisemine liikumisvõimalus jääb nõrgemaks.

Auto on valdavalt peamine liikumisviis, mida kasutab ligikaudu 85% vallaelanikest, samas kui ühistransporti kasutab hinnanguliselt 15%. Valdavalt on liikumise eesmärk seotud Tallinna suunal liikumisega – tööle, kooli või teenuseid tarbima.

Investeeringuid teedesse teostatakse vastavalt Raasiku vallas kehtivale teehoiukavale, mis määrab prioriteedid ning ajastuse. Teede seisukorras esineb piirkonniti erinevusi ning mitmed kruusateed vajavad rekonstrueerimist või tolmuvaba katte ehitamist.

Kergliiklusteede võrgustik on vähene ega moodusta terviklikku ühendust alevike ja külade vahel**.** Olemasolevad lõigud on peamiselt rajatud Aruküla ja Raasiku aleviku piiresse või nende vahetusse lähedusse, puudub aga kergliiklustaristu sidusus suuremate küladega.

Kergliiklusteede arendamine vajab senisest süsteemsemat lähenemist, et toetada nii igapäevast liikumist tööle ja kooli kui ka vaba aja veetmise ja sportimise võimalusi.

**Vajadused**

* Eri liikumisvahendeid kasutades saab liigelda mugavalt ja kiirelt.
* Hea ühendus pealinnaga, kõigile valla elanikele on tagatud kiire ja mugav ühistranspordiühendus nii vallasiseselt kui ka Tallinna linnaga.
* Transiitliikluse ümbersuunamine alevikest.
* Raskeveod vallateedel vajavad head koordineerimist.

**VALDKONNA EESMÄRK**

Raasiku vallas saab eri liikumisvahendeid kasutades liigelda mugavalt ja kiirelt ning vallal on hea ühendus pealinnaga. Kõigile valla elanikele on tagatud kiire ja mugav ühistranspordiühendus nii vallasiseselt kui ka Tallinna linnaga ning transiitliiklus ei läbi alevikke. Raskeveod vallateedel on hästi koordineeritud.

**Tegevused**

1. Parandatakse ühistranspordi kättesaadavust külades, sh liinide optimeerimine ja liinigraafikute ümberkujundamine.
2. Töötatakse välja ühistranspordi teavitussüsteem koostöös Põhja-Eesti Ühistranspordikeskusega.
3. Raudtee- ja ühistranspordi sünkroniseerimine: Ühistranspordi ühenduskiiruste tõstmiseks tuleks sünkroniseerida kõik valda teenindavad ühistranspordiliigid.
4. Ühistranspordi kasutamise soodustamiseks rajatakse raudteejaamadesse, bussipeatustesse jm autoparklaid ning jalgrattamaju ja -hoidjaid.
5. Ühtse bussiootepaviljonide kontseptsiooni loomine, mis võimaldaks parandada bussitranspordi kasutusmugavust ja tugevdada valla identiteeti.
6. Lisarattamajade ja -hoidjate rajamine raudteejaamadesse ja bussipeatustesse:
7. Liiklusskeemide koostamine tihealadele, et arvestada nii olemasolevate inimeste kui…
8. Teevõrgu parendamine ja liiklusohutuse tõstmine. Teostada kriitiliste teelõikude remont, parandada teeäärte nähtavust ja rajada valgustus ohtlikel lõikudel. Märgistada ülekäigurajad selgelt ja rajada füüsilised liiklust rahustavad elemendid.
9. Kergliiklusteede süsteemi ühendamine ja arendamine. Koostada terviklik kergliiklusteede arenguplaan. Rajada ühendusteed tiheasustusalade vahel ning tagada ohutu ja valgustatud liikumine alevikest küladesse.
10. Ühistranspordivõrgu laiendamine ja kasutajasõbralikkuse suurendamine. Tihendada bussigraafikuid koostöös teenusepakkujatega, tagada ühendused ka õhtuti ja nädalavahetustel. Luua digitaalsed infopunktid ja mugavad ootekohad, et suurendada kasutuskindlust ja ligipääsu.
11. Paindlike transpordilahenduste rakendamine hajaasustuses. Arendada nõudepõhiseid liine ning ühildada ühistranspordiliinid tööinimeste vajadustega. Uuendada liinivõrku, et see kataks ka väljaspool kooliaega toimuvat igapäevast liikumist.

### ETTEVÕTLUS JA TURISM

**Olukorra kirjeldus**

Raasiku vallas on äriregistri andmetel (26.09.2024 seisuga) registreeritud kokku 1132 juriidilist isikut. Suurimad tööandjad vallas on: AS Mistra Autex, Raasiku Vallavalitsus, Aave Transport OÜ, OÜ Tüdrukud, Falkonett Metall OÜ, Makron Estonia OÜ ja UniboX OÜ. Valla pealinna lähedane asukoht soodustab ettevõtluse arengut piirkonnas, samas võistlevad kohalikud ettevõtted tööjõu pärast lähipiirkondadega. Kohalikud ettevõtted ja ettevõtlus on olulised, et tagada elanikele piirkonnas töökohad.

Raasiku valla eesmärk 2035 - kujundada Raasiku vallast ettevõtjasõbraliku mainega piirkond – sotsiaalmeedia, kodulehe ja edulugude jagamise kaudu. Tutvustada piirkonna ettevõtteid, võimalusi ja ärimaid.

Turismivõimalused Raasiku vallas on arenevad, kuid vajavad paremat nähtavust, koordineerimist ja külastusmugavust. Vallas **puudub koordineeritud turismipartnerlus ja nähtav ühtne turundusplatvorm**, mis ühendaks teenusepakkujad, sündmused ja külastuskohad. **Piiratud majutus- ja toitlustusvõimalused** takistavad mitmepäevaseid külastusi ning mõjutavad piirkonna atraktiivsust turismisihtkohana.

Vallas leidub mitmekesiseid **loodus- ja kultuuriressursse**, kuid nende potentsiaal on hetkel kasutusel piiratud määral – peamiselt kohalike algatuste ja kogukondlike sündmuste kaudu.

Raasiku valla tugevuseks on **looduslähedane keskkond, rikkalik kultuurilugu ja aktiivne kogukonnaelu**, mis loovad soodsa pinnase siseturismi ja päevareiside kasvuks.

**Olulisemad külastus- ja vaatamisväärsused vallas:**

* **Ajaloolised objektid** – mõisakompleksid, Raasiku veetorn, Harju-Jaani kirik ja kirikumõis jne.
* **Kultuuriobjektid** – rahvamajad, laululavad, külaplatsid.
* Loodusobjektid – ohvrikivid, rändrahnud, dendropark.
* **Raba- ja metsaalad** – võimalused loodusvaatlusteks, linnuvaatluseks ja loodusturismiks.
* **Spordiobjektid ja terviserajad** – skatepargid, bumptrack, staadionid, talvel uisuväljak, hooldatud matka-, jooksu- ja suusarajad.
* **Kogukonna sündmused ja laatade traditsioonid** – väikesed laadad ja turud, kohvikute päev, teeaedade päev, Raasiku valla laulu- ja tantsupäev, motokross, kolmapäevakud jne.

Ühistranspordi arendamine ning **kergliiklusteede ja matkaradade ühendamine** alevike ja külade vahel toetab liikumisvõimalusi, kuid külastajamugavust saab parandada **parema viidastuse, selgete infopunktide ning digitaalsete teabekanalitega**. Samuti vajavad arendamist **külastajaid teenindav taristu** (nt parkimine, puhkealad, infotahvlid, tualetid).

**Vajadused**

* Vallas on elujõulised ja väärtust loovad ettevõtted.
* Vald on hea paik äri alustamiseks, kuna siin on mitmesugused äri- ja kontoripinnad ning kaugtöövõimalused.
* Roheline mõtlemine julgustab keskkonnasõbralikke äritavasid, nagu säästvate materjalide ja energiatõhusate tootmismeetodite kasutamine, et vähendada CO2 heitkoguseid ning suurendada keskkonnasõbralikku käitumist ja tulemuslikkust.
* Raasiku vald on tuntud turismi ja puhkamise sihtkoht.

**VALDKONNA EESMÄRK**

Raasiku vallas on elujõulised ja väärtust loovad ettevõtted. Raasiku vald on hea paik äri alustamiseks, kuna siin on mitmesugused äri- ja kontoripinnad ning kaugtöövõimalused. Roheline mõtlemine julgustab keskkonnasõbralikke äritavasid, nagu säästvate materjalide ja energiatõhusate tootmismeetodite kasutamine, et vähendada CO2 heitkoguseid ning suurendada keskkonnasõbralikku käitumist ja tulemuslikkust. Raasiku vald on tuntud turismi ja puhkamise sihtkoht.

**Tegevused**

1. Koostöös ettevõtjatega luuakse nüüdisaegsete rendipindadega teenuskeskus ja   kaugtöövõimalused.
2. Soodustatakse ettevõtete võrgustumist, sh infopäevade, ettevõtluspäeva, -nädala või mõne muu sündmuse korraldamine Raasiku valla ettevõtetele.
3. Korraldatakse õpilasfirmade ning start-up-teenuste ja -toodete võistlusi koostöös kohalike ettevõtetega, Luuakse praktikaprogramme, kaasata õpilasi töövarjupäevadele ning kujundada koolituspakkumisi vastavalt valla tööandjate vajadustele.
4. Luuakse lisavõimalusi hooajalisele kaubanduse hoogustamiseks.
5. Ettevõtlust soodustatakse lähtuvalt üldplaneeringust, arendades keskkonda sobiva
6. ja olulisi keskkonnamõjusid mitteomavat äri- ja tootmistegevust, st asutatakse
7. rohe-, bio- ja ringmajanduse ettevõtteid.
8. Digitaristu arendamine ja kaugtöövõimaluste toetamine. Kaugtöökeskuse rajamine – renditavad tööboksid, seminariruumid.
9. Taristu luuakse arvestades, et see soodustaks ka ettevõtlust.
10. Ettevõtjate ja vallavalitsuse koostöö tugevdamine sh palneeringute ja lubade menetlemisel kaasa mõtlemine,
11. Turismiarenduse ja turunduse strateegia koostamine ja elluviimine.
12. Nähtavuse ja turunduse puudulikkus: Ühtse turunduskanali või infokeskkonna loomine koos partneritega, mis tooks esile valla turismiobjektid ja sündmused.
13. Külastustaristu parendamine
14. Majutus- ja toitlustusvõimaluste vähesus. Majutus- ja toitlustusettevõtluse soodustamine.
15. Koordineerimise ja koostöö vähesus. Turismivaldkonna koostööplatvormi edendamine, mis ühendaks teenusepakkujad, kogukonnad ja valla tasandi arengud.

## V.II **TEADMISED JA TEGEVUSED**

Haridus, huviharidus ja noorsootöö moodustavad vundamendi, millele tugineb Raasiku valla noorte ja kogu kogukonna areng. Peatükk „Teadmised ja tegevused“ käsitleb valdkondi, mis toetavad inimese kujunemist teadlikuks, ettevõtlikuks ja mitmekülgselt arenenud isiksuseks. Haridus tagab teadmiste aluse, huviharidus arendab loovust ja oskusi, noorsootöö loob turvalise keskkonna eneseteostuseks ja sotsiaalsete suhete arenguks. Meie eesmärk on tagada kõigile lastele ja noortele võrdsed võimalused õppida, areneda ning osaleda ühiskondlikus elus, toetades samal ajal õpetajaid, juhendajaid ja noorsootöötajaid, kes kujundavad tuleviku kogukonda.

## HARIDUS JA HUVIHARIDUS

**Olukorra kirjeldus**

Raasiku valla haridusvõrk koosneb mitmest alus- ja üldharidust pakkuvast asutusest, mis katavad ära valla kahe suurema aleviku ning mitmed külapiirkonnad.

## LASTEAIAD

Valla lasteaedade võrgustik koosneb kolmest munitsipaallasteaiast ja kahest eralasteaiast

**Ülevaade lasteaedade jaotusest:**

* **Munitsipaallasteaiad:**
  + Aruküla Lasteaed Rukkilill – \_\_\_ rühma;
  + Raasiku Kooli lasteaed – \_\_\_ rühma;
  + Pikavere Mõisakooli lasteaed – väike rühm - u \_\_\_ rühma.
* **Eralasteaiad:**
  + Aruküla Vaba Waldorfkooli lasteaed – väike rühm;
  + Raasiku Lastehoid OÜ.

**Aruküla Lasteaed Rukkilill**

Aruküla Lasteaed Rukkilill on Raasiku valla suurim munitsipaallasteaed, mis tegutseb Aruküla alevikus alates 1983. aastast. Lasteaed pakub kvaliteetset alusharidust ning hoidu 1,5–7-aastastele lastele. Lasteaias on 13 rühma, mille nimed – nt Karikakar, Sinilill, Moon ja Võilill – peegeldavad looduslähedust ja mängulisust. Selline lähenemine toetab lasteaia väärtusi: lapsesõbralikkust, looduslähedust ning tasakaalustatud kasvukeskkonda.

Õppe- ja kasvatustöö tugineb lasteaia oma õppekavale, mis järgib riiklikku koolieelse lasteasutuse õppekava ning arvestab iga lapse individuaalset arenguvajadust. Õppeaasta on jaotatud aktiivseks ja väheaktiivseks perioodiks, et toetada laste loomulikku arengut.

Kahekorruseline hoone mahutab kuni 280 last ning on läbinud mitmeid uuenduskuure, mis on muutnud keskkonna kaasaegseks, turvaliseks ja inspireerivaks. Lasteaed osaleb aktiivselt erinevates haridus- ja arendusprogrammides ning peab oluliseks koostööd lapsevanematega, toetades lapse arengut ja tugevdades kodu ning lasteaia vahelist sidet.

**Raasiku Kooli lasteaed**

Raasiku Kooli lasteaed asub Harjumaal Raasiku alevikus ja on osa Raasiku Koolist, mis ühendab lasteaia ning põhikooli ühtseks haridusasutuseks. Lasteaias on kuus rühma, kus 2024. aasta seisuga käib ligikaudu 120 last. Rühmad on vanuse ja vajaduste alusel kujundatud, sealhulgas sõimerühm ning mitmed liitrühmad.

Lasteaia eripäraks on looduskesksus ja kogukondlik lähenemine – rühmade nimed nagu "Käbikesed" ja "Oravajütsid" viitavad mängulisele ja looduslähedasele kasvukeskkonnale. Samuti toetab lasteaia ja kooli tihe koostöö sujuvat üleminekut kooliharidusele.

Õppe- ja kasvatustegevus järgib riiklikku õppekava, pakkudes mitmekülgseid võimalusi laste sotsiaalsete, keeleliste, loov- ja mõtlemisoskuste arendamiseks. Päevakava on tasakaalustatud ning toetab iga lapse individuaalset arengut.

Raasiku Kooli lasteaia eesmärk on pakkuda järjepidevat, turvalist ja toetavat haridusteed, tehes koostööd lapsevanemate, kooli ja kohaliku kogukonnaga.

**Pikavere Mõisakooli lasteaed**

Pikavere Mõisakooli lasteaed tegutseb koos väikese algkooliga ajaloolises Pikavere mõisas. Looduslähedane ja rahulik keskkond toetab laste arengut ning soodustab loovat õpikeskkonda. Lasteaia rühmad on väikesed ja peresõbralikud ning lapse arengule lähenetakse individuaalselt. Väike õpikeskkond võimaldab paindlikkust, suurt tähelepanu iga lapse vajadustele ning aktiivset koostööd kogukonna ja lastevanematega.

**Aruküla waldorflasteaed**

Aruküla waldorflasteaed tegutseb MTÜ Aruküla Vabakooli Seltsi all. Õppe- ja kasvatustöö aluseks on waldorfpedagoogika, mis väärtustab loodusega kooskõlas elamist, loomulikus rütmis õppimist ning lapse individuaalset arengut. Lasteaia päevakava järgib kindlat struktuuri, kus vahelduvad vaba mäng, kunsti-, muusika- ja liikumistegevused. Õuesõpe ja käsitöö on olulised osa igapäevast, ning lastele pakutakse rahulikku, turvalist ja loovat kasvukeskkonda.

**Raasiku Lastehoid OÜ**

Raasiku Lastehoid OÜ on eralastehoid, mis pakub paindlikku ja peresõbralikku teenust väikelastele. Lastehoid pakub väiksemas rühmas personaalsemat lähenemist ning paindlikku päevakava, mis arvestab laste ja perede vajadusi. Teenuse oluline tugevus on paindlikkus ja väike rühm suurus, mis loob turvalise ja koduse keskkonna.

## KOOLID

Vallas tegutsevad Aruküla Põhikool ja Raasiku Kool, Pikavere Mõisakool, lisaks waldorfpedagoogikal baseeruv erakool ning huvikoolina tegutseb muusikaõpetusele keskenduv Aruküla Huvikool Pääsulind.

**Ülevaade koolide jaotusest:**

* **Munitsipaalkoolid:**
  + Aruküla Põhikool – 1-9 klassiline;
  + Raasiku Kool –1-9 klassiline;
  + Pikavere Mõisakool –1-6 klassiline;
  + Aruküla Huvikool Pääsulind
* **Erakool:**
  + Aruküla Vaba Waldorfkool.

**Aruküla Põhikool**

Aruküla Põhikool on Raasiku valla suurim üldhariduskool, mis asub Aruküla alevikus. Koolis on 21 klassikomplekti ja ligikaudu 414 õpilast. Õpetajaid ja töötajaid on üle 50, sealhulgas 32 pedagoogi. Kooli põhiväärtusteks on koostöö, hoolivus, loovus ja vastutus. Koolis pööratakse tähelepanu väärtuspõhisele kasvatusele, individuaalsele lähenemisele ning kogukondlikule koostööle.

Õppetöö kõrval pakutakse rohkelt huviringe ning arendatakse koostööd kohalike huvikoolide ja noortekeskustega. Koolil on oma raamatukogu, sööklakompleks, võimla ja sporditaristu, mis võimaldavad mitmekesist õppetööd ja liikumisharrastusi. Kool on tuntud oma aktiivse osaluse poolest projektipõhistes tegevustes, sealhulgas Erasmus+, KIK, Klass+, Liikuma Kutsuv Kool ja VEPA. Õpilastele pakutakse võimalust õppida A-keelena inglise keelt ning B-keelena vene või hispaania keelt. Koolis töötab tugispetsialistide meeskond – sotsiaalpedagoog, nõustaja, logopeed, HEV-koordinaator.

Aruküla Põhikooli tugevuseks on väga hea sportimise taristu: koolil on kaasaegne spordihoone ja staadion, kus toimuvad nii kehalise kasvatuse tunnid kui ka kogukondlikud spordiüritused. Kooli juures tegutsevad mitmed spordiklubid. Selline keskkond võimaldab õpilastel tegeleda erinevate spordialadega ja toetab liikumisharjumuste kujunemist varasest east alates. Kooli ruumid on ajakohased ning viimastel aastatel on investeeritud nii tehnilisse varustusse kui ka tugispetsialistide teenuste parandamisse.

**Raasiku Kool**

Raasiku Kool ja lasteaed on alates 2020. aasta septembrist ühendatud üheks haridusasutuseks, moodustades keskmise suurusega lasteaed-põhikooli Ida-Harjumaal. Kool pakub 1.–9. klassi haridust, rõhutades kogukondlikku koostööd ja ettevõtlikkust. Alates 3. klassist õpetatakse majandust ning 8. klassis ettevõtlust. Koolis töötab tugispetsialistide meeskond – logopeed, psühholoog, eripedagoog ja sotsiaalpedagoog.

Koolihoones asub Raasiku Raamatukogu ja 2018. aastal valminud täismõõtmetes spordihoone koos avaliku jõusaali, saunade ja mitmeotstarbeliste treeningsaalidega. Tegutsevad ka erinevad spordiklubid. Kool on aktiivne partner haridusuuendustes ja teeb koostööd huvikoolide ning noortekeskustega.

**Pikavere Mõisakool**

Pikavere Mõisakool on väike ja erilise iseloomuga õppeasutus, mis ühendab lasteaia ja algkooli ning tegutseb 19. sajandist pärit ajaloolises mõisahoones Harjumaal. Kool pakub haridust 1.–4. klassini, võimaldades lastesõbralikku ja looduslähedast keskkonda, kus väärtustatakse individuaalset lähenemist ning kogukonnatunnet.

Õppetöö põhineb lapse arenguvajadustel ning koolikultuuris põimuvad haridus, kultuuripärand ja kogukondlik koostöö. Lapsed saavad õppida vahetus kontaktis loodusega ning osaleda tegevustes, mis toetavad nii sotsiaalseid kui loovoskusi.

Pikavere Mõisakool osaleb erinevates arendusprojektides ja programmides: „Unustatud mõisad“, KIKi loodushariduse õppekäigud ning rahvusvahelised koostööalgatused, mis rikastavad õpikogemust ja avardavad laste silmaringi. Samuti on kool aktiivne kogukonnaelus, korraldades üritusi ja hoides sidet kohaliku identiteediga.

**Aruküla Huvikool Pääsulind**

Aruküla Huvikool Pääsulind on Raasiku valla muusika- ja kunstialase huvihariduse keskus, mis pakub lastele ja noortele mitmekülgseid loovtegevusi. Kool tegutseb Arukülas ja Raasikul ning on kujunenud oluliseks kohalikuks kultuuri- ja hariduskeskuseks, kus arendatakse õpilaste loomingulisi võimeid ning muusikaoskusi varajasest east alates.

Õppevaldkondadena pakutakse muusikainstrumentide õpet (sh klaver, viiul, kitarr, akordion), laulmist, solfedžot ning erinevaid rühmatunde ja esinemisvõimalusi. Koolis toimuvad regulaarsed kontserdid, õpilasüritused ja esinemised kogukonnaüritustel. Lisaks muusikale on koolis arendatud ka visuaalkunsti õpet ning planeeritakse uusi loovkursuseid vastavalt huviliste ja õpetajate kompetentsile.

Õppetöö toimub väikestes rühmades või individuaalselt, mis võimaldab õpetajatel keskenduda iga õpilase arengule. Huvikoolis õpib igal aastal sadu lapsi valla eri piirkondadest, olles seega oluline täiendava hariduse ja kogukonnatunde toetaja.

Huvikooli jätkusuutlikkuse tagamiseks vajab asutus nüüdisaegset õppevahendite uuendust ja taristu kaasajastamist. Samuti on oluline noorte õpetajate järelkasvu toetamine ja täienduskoolitused, mis võimaldavad hoida õpetust kõrgel tasemel ning vastavuses tänapäeva huvihariduse ootustega. ning toetab laste loovat arengut.

**Aruküla Vaba Waldorfkool**

Aruküla Vaba Waldorfkool pakub haridust looduslähedase ja kogukonnakeskse pedagoogika alusel. Waldorfpedagoogika rõhutab lapse terviklikku arengut, loomingulisust, rütmilist päevakava ning praktilist õppetööd. Kooli õppekeskkond on rahulik ja turvaline, toetades lapse isikupära kujunemist ning soodustades sotsiaalsete oskuste arengut, mis tegutseb looduslähedasel ja kogukonnakesksel pedagoogilisel alusel.

Raasiku valla haridustaristu on valdavalt heas seisukorras ning olemasolev koolivõrk koos huvikooliga pakub lastele ja noortele mitmekesiseid õppimis- ja arenguvõimalusi. Kuigi laste arv on üldiselt langustrendis, on mõnes piirkonnas tekkinud ajutine ruumipuudus, mis nõuab paindlikke lahendusi kooli- ja lasteaia võimaluste ajutiseks laiendamiseks.

Üha enam pööratakse tähelepanu hariduslike erivajadustega laste toetamisele. Eesmärgiks on tagada igale lapsele tema vajadustele vastav tugi, sõltumata elukohast või haridusasutusest. Kuigi selles suunas on tehtud edusamme, vajab süsteemne ja järjepidev lähenemine tugevdamist. Oluline on arendada koostööd koolide, tugispetsialistide ja lapsevanematega ning parandada teenuste kättesaadavust.

Lisaks füüsilisele taristule vajavad ajakohastamist ka õppemetoodikad, tugiteenuste süsteem ja ruumiline paindlikkus, et vastata muutuva haridusruumi vajadustele terviklikult.

**Vajadused**

* 1. **Haridusasutuste kohandamine muutuvatele vajadustele:**

Vaatamata heale üldisele seisukorrale on mõnes koolis (nt Raasiku Kool) ruumikitsikus ning väikekoolina toimiva Pikavere Mõisakooli jätkusuutlikkus vajab sihipärast tuge.

* 1. **Tugevam tugi hariduslike erivajadustega lastele:**

Vajalik on luua paremad võimalused individuaalsete õpiteede rakendamiseks ning parandada spetsialistide (logopeedid, psühholoogid, eripedagoogid) kättesaadavust kõigis haridusasutustes.

* 1. **Huvihariduse parem kättesaadavus ja piirkondlik tasakaal:**

Ringitegevus peab jõudma ühtlasemalt kõikidesse piirkondadesse, sõltumata lapse elukohast, pakkudes sisuliselt mitmekesiseid arenguvõimalusi.

* 1. **Kaasaegne ja läbipaistev lasteaiajärjekorra süsteem:**

Puudub ühtne ja kasutajasõbralik digilahendus, mis võimaldaks lasteaiajärjekordade haldamist ning vabade kohtade jälgimist reaalajas.

* 1. **Sõimekohtade nappus ja ressursside paindlikum kasutamine:**

Mitmes piirkonnas on puudus sõimekohtadest, samas kui vanemates rühmades vabu kohti tekib – see viitab vajadusele paindlikumate lahenduste järele.

* 1. **Peresõbralikkus:**

Vajadus võimaldada ühest perest pärit laste paigutamine samasse lasteaeda, et toetada perelogistikat ja vähendada igapäevast koormust vanematele.

* 1. **Tugiteenuste kättesaadavus:**

Nõudlus haridust toetavate teenuste järele ületab pakutava mahu, eriti laste vaimse tervise ja erivajaduste puhul.

* 1. **Kasvav koolitusvajadus personalile:**

Muutunud alusharidusseadus ja järjest keerukam õpilasprofiil tingivad vajaduse rohkemate täiendkoolituste järele, kuid rahalised võimalused on piiratud.

**Tegevused**

* 1. **Haridusasutuste arendamine ja laiendamine:**

Viia ellu koolide ja lasteaedade arenduskavad, sh ruumikitsikuse leevendamine, õppekeskkonna kaasajastamine, digivahendite uuendamine ja energiatõhususe parandamine.

* 1. **Individuaalsete õpiteede süsteemi loomine:**

Töötada välja terviklik lahendus hariduslike erivajadustega laste personaalse toe koordineerimiseks kõikides koolides ja lasteaedades.

* 1. **Tugispetsialistide võrgustiku laiendamine:**

Tagada koolipsühholoogide, logopeedide ja eripedagoogide kättesaadavus igas piirkonnas ning arendada spetsialistide koostöömudeleid.

* 1. **Lasteaiajärjekorra haldussüsteemi loomine:**

Arendada välja digiplatvorm, mis võimaldab reaalajas ja läbipaistvalt jälgida järjekordi ning vabade kohtade olemasolu kõigis valla lasteaedades.

* 1. **Sõimekohtade loomine ja paindlik rühmade juhtimine:**

Teha vajaduspõhine analüüs ja planeerida lisarühmad sinna, kus nõudlus on suur, optimeerides samal ajal olemasolevate rühmade täitumust.

* 1. **Peresõbralike paigutuslahenduste väljatöötamine:**

Luua paindlik reeglistik, mis võimaldab sama pere lapsi eelistatult paigutada samasse haridusasutusse.

* 1. **Täiendkoolituste süsteemi arendamine personalile:**

Pakkuda õpetajatele ja tugispetsialistidele regulaarseid koolitusvõimalusi, mis vastavad seadusmuudatustele ja muutuvatele õppevajadustele.

* 1. **Huvihariduse võrgustiku tugevdamine:**

Tihendada koostööd huvikoolide ja noortekeskuste vahel, arendada uusi programme ja jagada ressursse valla eri piirkondade vahel.

* 1. **Õppetaristu ja -vahendite ajakohastamine huvihariduses:**

Parandada huvikoolide füüsilist keskkonda ja õppevahendeid, et toetada loovust, kaasatust ja noorte arengupotentsiaali.

## NOORSOOTÖÖ

**Olukorra kirjeldus**

Raasiku vallas pakuvad noortele arendavaid ja vaba aja sisustamise võimalusi mitmed asutused: rahvamajad, raamatukogud, noortekeskused, koolide juures tegutsevad huviringid ning spordiklubid ja mittetulundusühingud. Peamised noorsootöö keskused on Raasikul ja Arukülas tegutsevad noortekeskused, mis töötavad avatud noorsootöö põhimõttel – see tähendab vabatahtlikku osalemist, huvipõhist tegevust ja iga noore isiklike soovide arvestamist.

Raasiku noortekeskus võimaldab noortel sisustada aega koroonamängu, lauatennise, lauamängude, Xboxi, joonistamise ja muude loovtegevustega. Lisaks korraldatakse regulaarselt väljasõite, laagreid, koolitusi ja õpitubasid. Keskuses toimuvad ka huviringid nagu näitering, T.O.R.E. ring, keraamika ja lauamängurite klubi. Igapäevaselt külastab keskust umbes 20 noort.

Aruküla noortekeskus tegutseb MTÜ Aruküla Kultuuriseltsi all ning pakub samuti töötubasid, koolitusi, laagreid ja malevategevust. Keskus teeb koostööd välisvabatahtlikega, kes tutvustavad noortele oma kultuuri ja keelt. Keskuses käib igapäevaselt 15–25 noort ning populaarsemad tegevused on matkad, pallimängud ja loovüritused tähtpäevade eel. Lisaks osaleb vald Erasmus+ ja Euroopa Solidaarsuskorpuse projektides ning on valmis igal aastal vastu võtma 1–2 välisvabatahtlikku, kes töötavad valla haridusasutustes.

Noorsootöö tegevused koordineeritakse noorsootöösündmuste kalendri kaudu, mis koostatakse igal aastal ja mille alusel toimub tihe koostöö haridusasutuste, spordiklubide ja kogukonnaorganisatsioonidega. Noorte osalus kohaliku elu kujundamisel toimub noortevolikogu kaudu, mille sidusus vallavalitsuse ja -volikogu otsustusprotsessidega vajab tugevdamist. Samas ei ole noorte volikogu toiminud mitmeid aastaid.

Raasiku valla noorsootöö põhineb kogukonnakesksetel väärtustel ja mitmekesistel võimalustel, mis toetavad noorte arengut, kaasatust ja eneseteostust. Noorsootöö potentsiaal on suur, kuid selle mõju on piirkonniti ebaühtlane. Vaja on tugevdada struktuuri, luua järjepidevamat koostööd noorte ja otsustajate vahel ning arendada uusi noorte huvidele vastavaid vorme. Samuti vajavad toetust noorsootöötajad ise – nii koolituse, ressursi kui ka tunnustuse mõttes.

**Vajadused**

1. **Noorte vähene kaasatus otsustusprotsessides ja kogukonnaellu**  
   Noored ei tunne end otsustajate ja kaasarääkijatena kogukonna arengus. Puudub selge struktuur ja toetav keskkond, mis soodustaks noorte osalust otsustusprotsessides, omaalgatuses ja ühiskondlikus aktiivsuses.
2. **Noorsootöö piiratud kättesaadavus väljaspool keskseid piirkondi**  
   Noorsootöö võimalused on koondunud valdavalt kahte keskust, jättes külade, väiksemate koolide ja äärealade noored osaliselt katmata. See vähendab võrdset ligipääsu arendavatele ja toetavatele tegevustele.
3. **Noorte arenguvajaduste alakasutamine ja vähene mitmekesisus tegevustes**  
   Noorsootöö ei paku piisavalt sisulist mitmekesisust ega arendusvõimalusi, mis vastaksid erinevas vanuses ja huvidega noorte ootustele – nt loovus, tehnoloogia, sport, tööeluga tutvumine.
4. **Koostööpartnerluste ja tugivõrgustike killustatus**  
   Koostöö koolide, klubide, kogukondade ja rahvusvaheliste partneritega on ebaühtlane ega toeta süsteemselt noorte arengut ega uute võimaluste loomist.
5. **Noorsootöötajate piiratud toetamine ja professionaalse arengu võimalused**  
   Noorsootöötajatel puuduvad piisavad võimalused enesetäiendamiseks, professionaalseks toetuseks ja järjepidevaks arenguks, mis pärsib teenuse kvaliteeti ja töötajate motiveeritust.
6. **Noorte osalus ja kaasatus.**

**Tegevused**

1. **Noorte kaasamine otsustusprotsessidesse:**

* Noortevolikogu loomise toetamine ja osalusprojektide tugevdamine – toetada noorte omaalgatust ja ühiskondlikku aktiivsust, pakkudes osaluseks selget struktuuri, koolitusi ja koostööplatvorme vallavalitsuse ning teiste partneritega.
* Noorsootöö kättesaadavuse laiendamine – analüüsida võimalusi avatud noorsootöö pakkumiseks väljaspool kahte keskust, sh külades, koolides või liikuvate noorsootöövormide kaudu.

1. **Noorte arenguvajaduse teadvustamine:**

* Uute tegevusvormide arendamine – katsetada noortele suunatud arendusprogramme, töövarjuprojekte, robootika- ja loovuslaboreid ning spordi- ja kunstiinitsiatiive.
* Koostöö ja partnerluste laiendamine – tugevdada sidemeid koolide, spordiklubide, kogukonnakeskuste ja rahvusvaheliste partneritega (sh Erasmus+), et pakkuda noortele laiemat arenguvõimaluste spektrit.
* Noorsootöötajate professionaalne areng – tagada regulaarsed koolitused, supervisioon ja rahastustugi noorsootöötajatele, et tõsta teenuste kvaliteeti ja töötajate motiveeritust.

# V.III VABA AEG JA AKTIIVNE KOGUKOND

Raasiku valla tugev ja ühtehoidev kogukond kujuneb läbi ühiste tegevuste, koostegemiste ja osalusvõimaluste. Peatükk „Vaba aeg ja aktiivne kogukond“ käsitleb kultuuri, raamatukogude ning spordi ja liikumise valdkondi, mis rikastavad inimeste igapäevaelu ja tugevdavad kogukondlikku identiteeti. Kultuuriline mitmekesisus, kättesaadav hariduslik ja meelelahutuslik lugemismaterjal ning sportimisvõimalused loovad eeldused terviklikuks ja aktiivseks eluks. Meie eesmärk on toetada mitmekesist vaba aja veetmise võimaluste võrgustikku, edendada osalust kogukonnaelus ning tagada, et iga vallaelanik leiaks endale sobiva viisi eneseteostuseks ja kuuluvustunde tugevdamiseks.

### KULTUUR

**Olukorra kirjeldus**

Raasiku vallas on rikkalik ja mitmekesine kultuurielu, mida veavad eest kaks aktiivset rahvamaja – Arukülas ja Raasikul. Mõlemal majal on oma nägu ja funktsioonid, mis täiendavad teineteist.

Aruküla rahvamaja on tuntud oma suure ja mugava saali poolest – 268-kohaline kaldsaal kõrgete seljatugedega toolidel loob ideaalsed tingimused kinoelamuseks ja teatrietenduste nautimiseks.

Raasiku rahvamaja sobib hästi erinevate ürituste korraldamiseks. Seal toimuvad populaarsed lastediskod ja tantsuõhtud täiskasvanutele. Laval esinemine on vahetu ja publikule lähedal, kuna saalil puudub tõus – esinejad on vaid veidi kõrgemal kui vaatajad.

**Raasiku Rahvamaja**

Raasiku Rahvamaja on Raasiku aleviku ajalooline kultuurikeskus, mis on tegutsenud alates 1964. aastast. Rahvamaja on oluline kogukonna süda, kus kohtuvad mitmed põlvkonnad ja huvid. Päevasel ajal tegutsevad hoones Raasiku Noortekeskus ning Aruküla Huvikooli Pääsulinnu Raasiku filiaal, mis pakuvad noortele mitmekesiseid vaba aja veetmise ja arengu võimalusi. Õhtuti toimuvad rahvamajas erinevad huviringid, mille tegevus hõlmab kultuuri, spordi ja käsitöö valdkondi. Lisaks on hoone avatud kogukonnale ürituste korraldamiseks ning on aktiivne partner mitmete MTÜ-dele kultuuri- ja kogukonnategevustes.

**Aruküla rahvamaja ja MTÜ Aruküla Kultuuriselts**

Aruküla rahvamaja on Aruküla kogukonna kultuuriline süda, mida haldab MTÜ Aruküla Kultuuriselts. Tegemist on aktiivse kultuuriarendajaga, kes pakub laia valikut sündmusi ja ringitegevusi kõikidele vanuserühmadele. Rahvamajas tegutseb 16 huviringi, millest 11 on seotud rahvakultuuriga – sealhulgas rahvatantsurühmad, segakoor, näitering ja käsitööringid. Lisaks toimuvad seal kontserdid, etendused, festivalid ning regulaarsed kogukondlikud koosviibimised. MTÜ Aruküla Kultuuriselts tegeleb aktiivselt kogukonna kaasamise, kohaliku identiteedi hoidmise ja loomeinimeste kaasamisega kultuurielu edendamisse.

**Vajadused**

1. **Kultuuritaristu ja tehnilised võimalused:**

Raasiku ja Aruküla rahvamajade hooned on mitmekülgse kasutusega, ent vajavad tehnilisi uuendusi (valgustus, heli, ventilatsioon, kanalisatsioon, ruumipaigutus), et toetada tänapäevaseid sündmusi ja erinevaid kasutusviise.

1. **Kultuuriüritused ja sihtrühmad:**

* Senisest rohkem on vaja tähelepanu pöörata noorte ja tööealiste elanike kaasamisele, pakkudes sisult ja vormilt atraktiivseid üritusi.
* Väiksemates külades elavatele inimestele ei pruugi kultuurisündmused ja tegevused olla kergesti ligipääsetavad transpordi, info või vähese sündmuste valiku tõttu.

1. **Kultuuritöö järjepidevus ja järelkasv:**

Kultuurikorraldus ja huviringide juhendamine põhinevad sageli vabatahtlikul või projektipõhisel tööl, mistõttu on risk tegevuste katkestuseks ja juhendajate puuduseks.

1. **Kogukondlikud algatused ja koostöövõrgustikud:**

Loovisikute, kultuuriorganisatsioonide ja kogukondade koostöö vajab koordineerimist ja rahastusvõimalusi, et süvendada piirkondlikku kultuurilist identiteeti ja loovust.

**Tegevused**

* 1. **Rahvamajade kaasajastamine:**

Investeerida tehnilisse uuendamisse (heli-, valgus- ja esitlustehnika, mööbel, ventilatsioon) ning mitmeotstarbelisse ruumikasutusse.

* 1. **Toetuste ja koostöövõimaluste laiendamine**
* Arendada paindlikke toetusskeeme kultuuritegevuste algatamiseks ja toetamiseks, sealhulgas sündmuste, ringide ja kogukonnaürituste rahastamiseks.
* Luua kultuuriinfoplatvorm, kus jagatakse infot ruumide, sündmuste ja võimaluste kohta, edendades ressursside jagamist ja ühisturundust.

1. **Kultuuriürituste programmi mitmekesistamine:**

Arendada regulaarne sündmustekalender, mis hõlmab eri sihtrühmadele mõeldud tegevusi, näiteks kogukonnafestivalid, töötoad, kontserdid ja kogupereüritused.

1. **Kogukondlike kultuurijuhtide ja juhendajate arendamine:**

Pakkuda täiendkoolitusi ja luua motiveeriv toetussüsteem vabatahtlikele ning projektipõhistele juhendajatele.

1. **Raamatukogude ja kultuuriasutuste koostöö tugevdamine:**

* Soodustada ühisprogramme, kus raamatukogud ja rahvamajad loovad ühiseid sündmusi ning jagavad sisulisi ja tehnilisi ressursse.
* Koostöö kohalike loovisikute ja organisatsioonidega

### RAAMATUKOGUD

**Olukorra kirjeldus**

**Raasiku Valla Raamatukogu**

Raasiku Valla Raamatukogu tegutseb Raasiku Kooli hoones, Arukülas ja Pikavere mõisas ning on lisaks info- ja teadmiskeskusele ka kogukonna kultuurielu toetaja. Raamatukogus korraldatakse raamatuesitlusi, kirjandusõhtuid, näitusi ja töötubasid, mis rikastavad kultuurielu ning toetavad elukestvat õpet. Erilist tähelepanu pööratakse noortele ja lastele suunatud tegevustele ning koostööle koolide ja kultuuriasutustega. Raamatukogu arengusuundadeks on digiteenuste laiendamine ja kogukondliku rolli tugevdamine, et olla kaasaegne ja ligipääsetav teenusepakkuja kõigile valla elanikele. Raasiku valla raamatukogud teenindavad kõiki vanuserühmi, pakkudes ligipääsu trükistele, digiteenustele, kultuurisündmustele ja õpiüritustele.

Raamatukogud arendavad järjest enam digiteenuseid – lisaks e-raamatute ja audioraamatute laenutamisele pakutakse kodanikuteenuseid ning juurdepääsu e-riigi platvormidele. Samas vajavad mitmed raamatukogude füüsilised ruumid ajakohastamist ning tehniline varustatus ei kata alati kõiki kaasaegseid vajadusi.

Raamatukogude tugevus seisneb paindlikus teenusepakkumises ja kogukonnale suunatud tegevustes. Siiski on vaja suuremat tuge, et teenuseid ühtlustada, täiendada tehnilist võimekust ning kaasata senisest rohkem kogukonda, sh noori ja eakaid.

**Vajadused**

1. **Ajaloo ja kultuuripärand:**

Raasiku valla kultuurilooliste paikade, mälestiste, suulise ajaloo ja traditsioonide säilitamine vajab süsteemset toetust.

1. **Raamatukogude roll kogukonnakeskusena:**

Raamatukogude rolli tugevdamine valla sotsiaalse sidususe toetajana.

1. **Tehniline kaasajastatus, energiasäästlikkus ja ligipääsetavus:**

* Olemasolevad ruumid vajavad renoveerimist ja sisustus kaasajastamist.
* Kvaliteetsete e-teenuste, kaugtöövõimaluste ning digioskuste koolituste pakkumiseks vajalikud tehnilised vahendid ja tarkvarad.
* Raasiku ja Aruküla raamatukogude ligipääsetavus on piiratud.
* Aruküla raamatukogu küttesüsteem ja ventilatsioon vajab renoveerimist.
* Planeerida uue kogukonnakeskusena toimiva hoone ehitamist või olemasolevate ruumide märkimisväärset ümberkorraldamist.

1. **Kogude uuendamine:**

* Raamatuhangete ja digikogude täiendamine.
* Kirjandus- ja infomaterjalide valiku tagamine.

1. **Piiratud teenustevalik ja iseteenindusvõimalused:**

Raamatukoguteenuste arendamiseks on vaja investeerida lisateenustesse, sh audioraamatukogu koostöös Eesti Pimedate Raamatukoguga, QR-koodidel põhinev süsteem, turvaväravad, kaamerad, rühmatöö- ja loomealad.

**Tegevused**

1. **Ajaloo ja kultuuripärandi säilitamine:**

* Luua võimalused ja vahendid Raasiku valla kultuurilooliste paikade, mälestiste, suulise ajaloo ja traditsioonide säilitamiseks.
* Dokumenteerida kohalikke lugusid ja objekte, koguda fotosid, mälestusi ja arhiivimaterjale ning arendada selle põhjal uusi väljundvorme raamatukogu osana - virtuaalmuuseum.

1. **Raamatukogude rolli laiendamine kogukonnakeskusena:**

* Tugevdada raamatukogude rolli valla sotsiaalse sidususe toetajana, pakkudes rohkem töötubasid, näitusi, arutelusid, laste- ja noorteprogramme ning kultuuriüritusi.
* Laiendada raamatukogude funktsioone uute teenustega nagu 3D-printerid, õmblusmasinad, muusikainstrumendid ja tööalad kaugtööks.

1. **Raamatukogude ligipääsetavus, energiasäästlikkus ja tehniline kaasajastamine:**

* Parandada Raasiku ja Aruküla raamatukogude ligipääsetavust, rajada kaldteed, käsipuude paigaldamine, lahendada kõrgete lävepakkude küsimus, kohandada inva-WC, võimalusel kaalufa liftide paigaldamist või kolimist esimesele korrusele.
* Renoveerida olemasolevad ruumid vajavad renoveerimist ja sisustus kaasajastada, et toetada raamatukogude mitmeotstarbelist kasutust (nt õppimine, rühmatöö, näitused, kogukonnakoosolekud).
* Tagada hubane, valgusküllane ja tehniliselt varustatud keskkond, mis vastab erinevate vanuserühmade ja kasutajate vajadustele.
* Tehniliste vahendite (arvutid, skannerid, projektorid, nutiseadmed) ja tarkvarade kaasajastamine, et pakkuda kvaliteetseid e-teenuseid, kaugtöövõimalusi ning koolitusi digioskuste parandamiseks.
* Töötada välja regulaarne arvutite uuenduskava (nt iga 3–5 aasta tagant) ning taotleda rahastust seadmete soetamiseks.
* Aruküla raamatukogu küttesüsteem vajab renoveerimist ja ventilatsioon ei vasta nõuetele. Kaasaegsete (sh soojustagastusega) süsteemide rajamine ja kaasrahastuse taotlemine (nt KOP, KredEx jt fondid).
* Pikaajaliselt võiks planeerida uue kogukonnakeskusena toimiva hoone ehitamist või olemasoleva ruumi märkimisväärset ümberkorraldamist, sh eraldi alad uurimistööks ja lastele.

1. **Eelarvelised vahendite suurendamine kogude uuendamiseks:**

* Raamatukogude eelarvet tuleb järk-järgult suurendada raamatuhangete ja digikogude täiendamiseks.
* Kirjandus- ja infomaterjalide valiku tagamiseks algatada sponsorlus ja annetuskampaaniaid.

1. **Teenustevaliku laiendamine ja iseteenindusvõimaluste suurendamine:**

* Raamatukoguteenuste arendamiseks on vaja investeerida lisateenustesse, sh audioraamatukogu koostöös Eesti Pimedate Raamatukoguga, QR-koodidel põhinev süsteem, turvaväravad, kaamerad, rühmatöö- ja loomealad.
* Teenuste laiendamiseks kaaluda iseteenindus- ja ööpäevaringseid lahendusi (nt 24/7 laenutuskapp).

### SPORT JA LIIKUMINE

**Olukorra kirjeldus**

Meie jaoks on liikumine üks olulisemaid tegureid, mis toetab inimeste tervist, elukvaliteeti ja sotsiaalset sidusust. Raasiku vallas on sportimiseks ja aktiivse eluviisi harrastamiseks head eeldused – olemas on mitmekesised spordirajatised, looduskeskkonnad ning aktiivne kogukonnatugi. Valla spordielu ja liikumisharrastuse keskseks tugistruktuuriks on vallavalitsuse allasutus Raasiku Valla Sport, mis koordineerib spordirajatiste haldust, korraldab üritusi ning arendab koostööd spordiklubide, haridusasutuste ja kogukondadega.

Peamised sportimisvõimalused koonduvad alevikesse – Aruküla ja Raasiku – kus asuvad kaks spordihoonet, kaks staadionit, mitmed kergliiklusteed ja terviserajad. Talvekuudel pakuvad võimalusi Aruküla männiku suusarajad ning liuväli Aruküla staadionil, pakkudes elanikele hooajalist liikumisrõõmu.

Raasiku valla spordielu tugineb tugevalt koolispordile ja klubilisele tegevusele. 2025. aasta seisuga on treeningutega seotud 12 spordiklubi, mis tegutsevad 9 erineval alal ning kaasavad kokku 346 pearahasaajat ehk 29,25% valla 5–19-aastastest noortest. Osalejate arv on viimase nelja aasta jooksul kõikunud vahemikus 24–36%, mis näitab vajadust järjepideva toetuse ja arendustegevuse järele. Kuus suuremat klubi koondavad üle 87% pearahasaajatest ning moodustavad kohaliku spordielu tuumiku.

Vaatamata hästitoimivale klubivõrgustikule ja olemasolevatele rajatistele on harrastussportlaste jaoks kitsaskohti, näiteks piiratud saaliajad ja külade vähesed liikumisvõimalused, kus aktiivsus sõltub eelkõige kogukondlikest algatustest ja vabatahtlikust eestvedamisest. Küll aga pakuvad väärtuslikke alternatiive loodusrikkad jalutusalad, rabateed, metsarajad ning laienev kergliiklusteede võrgustik. Lisaks on motospordi arendamiseks loodud arenguraamistik Kurgla krossiraja detailplaneeringu näol.

Oluline on liikumisviiside mitmekesistamine ja selle varajane juurutamine, et noorte liikumisharjumused kujuneksid tugevaks ja püsivaks. Selleks on võtmetähtsusega liikumissõbralike keskkondade loomine nii haridusasutustes kui avalikus ruumis.

Raasiku vald osaleb aktiivselt maakondlikus terviseedenduse võrgustikus (HOL terviseedenduse töörühm), panustades nii terviseprofiilide kujundamisse kui piirkondlikesse algatustesse. Regulaarsete liikumisürituste, laialdase teavitustöö ning valla spordi- ja kultuurikalendri kaudu toetatakse elanike teadlikkust ja osalust, ent info kättesaadavus ja kanalite koordineeritus vajab edasist süsteemset arendamist.

**Vajadused**

* 1. **Liikumisvõimalused ja kättesaadavus:**

Vaja on arendada uusi liikumisvõimalusi erinevates piirkondades, tagada nende ligipääsetavus eri vanusegruppidele ja toetada liikumist kogu elukaare jooksul.

* 1. **Ühtlane ja ajakohane vallaülene sporditaristu:**

Spordiplatsid, -saalid ja -väljakud vajavad piirkonniti uuendamist või hooldust, et luua turvalised ja motiveerivad tingimused treenimiseks.

* 1. **Kogukonnasport ja terviseliikumine:**

Tähis on soodustada regulaarselt liikumist igapäevaelus, luua võimalusi mitteformaalsete sportimisvormide harrastamiseks ning toetada kogukonnategevusi.

* 1. **Huvitegevuste mitmekesisus eri vanuserühmadele:**

Puudus on mitmekesistest liikumisringidest ja treeningvõimalustest lastele, eakatele ja erivajadustega inimestele.

* 1. **Kommunikatsioon ja info kättesaadavus:**

Spordisündmuste ja -võimaluste info peab olema selgelt kättesaadav, ajakohane ja süsteemne. Oluline on koordineeritud teavitustöö valla, spordiasutuste ja klubide vahel.

1. **Terviseedendus ja liikumiskultuur:**

Tervislik eluviis peab olema strateegiline fookus ja läbiv teema hariduses, töökohtades, kogukondades.Valla roll on luua keskkond, kus liikumine on loomulik osa igapäevast.

**Tegevused**

* 1. **Uute liikumisvõimaluste loomine ja olemasolevate taristute kaasajastamine:**

Täiendavate terviseradade, välijõusaalidee, mänguväljakute ja multifunktsionaalsete liikumisalade rajamine. Olemasolevate spordiplatside seisukorra ja turvalisuse parandamine.

* 1. **Valgustuse ja tähistuse arendamine:**

Valgustatud kergliiklusteede võrgu laiendamine, treeningradade tähistamine ja selgete teabematerjalidega varustamine.

* 1. **Kogukonnaspordi programmide toetamine:**

Külaseltside ja MTÜ-de algatuste toetamine sportlike kogukonnategevuste korraldamiseks (nt küladevahelised turniirid, liikumiskampaaniad).

* 1. **Koostöö spordiklubidega:**

Koostöö tihendamine kohalike spordiklubidega, pakkudes neile tuge treeningute ja võistluste korraldamiseks ning kaasates neid spordipäevade ja liikumisürituste korraldamisse.

* 1. **Liikumisharrastuse kampaaniate ja teavitustöö edendamine:**

Kampaaniate käivitamine tervislike eluviiside ja igapäevase liikumise olulisuse tutvustamiseks, kaasata koole ja tööandjaid.

* 1. **Erivajadustega ja eakate liikumisvõimaluste arendamine:**

Spetsiaalselt sihtgrupile suunatud treeninggrupide loomine, liikumisprogrammide ja füsioteraapia-alaste teenustepakkumine koostöös terviseedendajate ja spordispetsialistidega.

1. **Spordivaldkonna rahastamisvõimaluste mitmekesistamine:**

Sihipärane vahendite taotlemine Euroopa Liidu fondidest, PRIA-st ja riiklikest programmidest, kaasates erasektori partnereid ning edendades kogukondlikku algatust läbi avaliku koostöö, sponsorluse ja kaasava eelarve.

# V.IV HEAOLU JA KAITSE

Raasiku valla kestlik areng tugineb kogukonna liikmete turvalisusel, tervisel ja sotsiaalsel kindlustatusel. Peatükk „Heaolu ja kaitse“ käsitleb valdkondi, mis mõjutavad otseselt inimeste elukvaliteeti – sotsiaalne heaolu, laste ja perede toetus, esmatasandi tervishoiuteenuste kättesaadavus ning turvalisuse ja ennetustöö korraldus. Meie eesmärk on tagada, et abi ja tugi jõuaks õigeaegselt igaüheni, kes seda vajab, ning et igas eluetapis oleks inimestel turvaline ja toetav elukeskkond. Lähtume põhimõttest, et heaolu loob eeldused aktiivseks osalemiseks ühiskonnas ning tugevdab kogukonna sidusust ja vastupidavust.

### SOTSIAALNE HEAOLU

**Olukorra kirjeldus**

Raasiku vald on keskendunud sotsiaalse heaolu tagamisele, pakkudes elanikele teenuseid, mis toetavad nende iseseisvat toimetulekut ja aktiivset osalust kogukonnaelus. Olemasolevad teenused hõlmavad mitmesuguseid sotsiaaltoetusi, nõustamisteenuseid ja abi sihtrühmadele, sealhulgas eakatele, erivajadustega inimestele, peredele ja noortele.

Vallas puudub oma hooldekodu ja päevakeskus, mistõttu vajavad mitmed abivajajad teenuseid teistest omavalitsustest või erasektorist. Samal ajal on mitmed kohalikud ühendused ja seltsid täitmas olulist rolli kogukondliku toetuse pakkumisel – korraldatakse eakatele tegevuspäevi, üritusi ja kooskäimisi, kuid süsteemne toetus ja infrastruktuur sellistele tegevustele on piiratud.

Elanike ootused sotsiaalteenustele on ajas muutumas – soovitakse personaalsemat ja paindlikumat tuge, paremat vaimse tervise teenuste kättesaadavust ning suuremat rolli ühiskondlikus elus osalemiseks, eriti vanemaealiste ja haavatavamate gruppide puhul.

**Vajadused**

* 1. **Päevakeskuse ja hooldusteenuste vajadus vallas:**
* Arvestades eakate arvu kasvu ja kasvavat hoolduskoormust peredele, on vajadus luua päevakeskus, kus saaksid eakad ja erivajadustega inimesed veeta päeva, osaleda tegevustes ja saada järelevalvet.
* Samuti on vajadus hinnata, kas hooldekoduteenuse arendamine (nt koostöös naabervaldadega) oleks pikaajaliselt otstarbekas.
  1. **Vaimse tervise teenuste kättesaadavus ja normaliseerimine:**
* Vaimse tervise probleemid on sagenenud kõigis vanuserühmades, kuid eriti noorte ja tööealiste seas.
* Valla tasandil puudub spetsialiseerunud nõustamine või tugiteenused ning perearstisüsteem üksi ei kata kõiki vajadusi.
* On oluline parandada teenuste kättesaadavust, vähendada stigmat ja pakkuda kogukonnasiseseid lahendusi.
  1. **Sotsiaalteenuste kättesaadavus ja info levik eri piirkondades:**
* Vajalik on tõhustada teenuste hajutatust, liikuvust või digipõhist kättesaadavust. Teenuste kättesaadavus võib piirkonniti erineda – kaugemates asumites elavatel inimestel võib puududa ligipääs nõustamisele, sotsiaaltranspordile või isegi infole pakutavate teenuste kohta.
  1. **Kogukonna kaasamine ja vabatahtliku toe süsteem:**
* Vajatakse paremat koostööstruktuuri, rahalist ja logistilist tuge, ning vabatahtlike süsteemsemat kaasamist näiteks eakate abistamisse, seltsiliseks olemisse ja ürituste korraldamisse.
* Vallas on tugevad kogukondlikud algatused ja seltsid, kuid nende potentsiaali ei kasutata täiel määral ära.
  1. **Teenuste kaardistamine ja vajaduspõhine arendus:**
* Vallas puudub põhjalik ülevaade teenuste tegelikust kasutusest, katvusest ja vajadusest. Süsteemne lähenemine teenuste planeerimisele ning andmepõhine juhtimine on vajalik tulemuslikkuse suurendamiseks.

**Tegevused**

* 1. **Päevakeskuse loomise võimaluste väljatöötamine**:
* Analüüsi koostamine päevakeskuse rajamise vajaduse ja võimalike asukohtade kohta.
* Kogukonna ja olemasolevate teenuseosutajate tõhusam kaasamine.
* Alternatiivina kaalutakse liikuvate päevateenuste pakkumist koostöös sotsiaaltöötajate ja kohalike ühendustega.
  1. **Vaimse tervise tugiteenuste arendamine kogukonnas**:
* Vaimse tervise nõustamissüsteemi loomine koostöös terviseametiga ja kohalike organisatsioonidega (nt kord kuus nõustaja vastuvõtud rahvamajas).
* Sotsiaaltöötajate ja kogukonnaesindajate koolitamine vaimse tervise esmaabiks ning teavituskampaaniate läbiviimine vaimse heaolu edendamiseks.
  1. **Sotsiaalteenuste infokanalite ja digitaalse ligipääsu parandamine:**
* Lihtsasti mõistetavte infomaterjalide koostamine teenuste kohta ning nende jagamine nii digitaalselt kui ka trükitud kujul.
* Valla kodulehelt ligipääsetava sotsiaalteenuste kaardi väljaarendamine ja infovahetuse tugevdamine piirkonna koordinaatorite kaudu.
  1. **Kogukonnaühenduste ja vabatahtlike võrgustiku toetamine:**
* Luua väiketoetuste süsteem kohalikele ühendustele sotsiaalsete tegevuste korraldamiseks (nt eakate klubid, kogukonnaõhtud).
* Koostada vabatahtlike andmebaas ja koolitada neid seltsiteenuse pakkumiseks (nt saatja arsti juurde, abi kodutöödel).
  1. **Teenusevajaduse hindamine ja arenduskava koostamine**:
* Viia läbi vallaülene sotsiaalteenuste vajaduste kaardistus, kaasates elanikke, teenuseosutajaid ja ametnikke.
* Sotsiaalteenuste arenduskava koostamine aastani 2030, mis hõlmab prioriteete, ajakava ja eelarvevajadusi.

### ****LASTE JA PEREDE HEAOLU****

**Olukorra kirjeldus**

Raasiku vald väärtustab peresõbralikkust ning on loonud aluse laste ja perede heaolu toetavale keskkonnale. Vallas on olemas lasteaiad, üldhariduskoolid ja noortekeskus, mis võimaldavad lastel ja noortel osaleda hariduses ja huvitegevuses. Samuti pakub vald erinevaid toetusi ja teenuseid lastega peredele, sh vajaduspõhine sotsiaalabi.

Viimastel aastatel on aga sagenenud pöördumised laste vaimse tervise probleemide tõttu. Üha enam lapsi kogeb ärevust, depressiooni, tähelepanuprobleeme või motiveerimatust, mis omakorda takistab koolikohustuse täitmist. Tõsine murekoht on nende noorte hulk, kes ei õpi ega tööta – seisuga oktoober 2024 oli seires 40 sellist noort vanuses 16–29. Vald osaleb „Noortegarantii tugisüsteemi” programmis, mille kaudu pakutakse nendele noortele sihipärast nõustamist, tuge ja kaasamist haridusse või tööturule. Teenust korraldab spetsialiseerunud noorte heaolu spetsialist.

Et tugevdada ennetustööd ja varajast märkamist, on vallas loodud lasteaedu ja koole hõlmav ühine tugimeeskondade võrgustik. Võrgustiku kaudu püütakse tagada süsteemne lähenemine laste probleemidele, jagada kogemusi ja kujundada ühtset tegutsemispraktikat kodu, haridusasutuste ja valla koostöös. Võrgustikukohtumised toimuvad regulaarselt, vähemalt neli korda aastas.

Alates 2025. aastast alustab tegevust taas vallavalitsuse juurde kuuluv laste ja perede hoolekande komisjon. Komisjoni ülesanne on toetada laste ja perede heaolu süsteemsemalt, teha ettepanekuid teenuste arendamiseks ning kujundada ennetavat ja toetavat perede poliitikat. Komisjoni taasloomine on oluline samm strateegilisema ja terviklikuma peretoe tagamise suunas.

**Vajadused**

1. **Sihipärane tugi vaimse tervise probleemidega lastele ja noortele:**

* Sagenenud vaimse tervise raskused nõuavad sihipärast tuge laste õppimisvõime, sotsiaalse toimetuleku ja üldise heaolu parandamiseks.
* Koolikohustuse täitmine.
* Vaimse tervise teenused on killustatud ning koolidel puuduvad sageli piisavad ressursid toetavate spetsialistide palkamiseks.

1. **Õppimise ja tööga mittehõivatud noorte (NEET-noored) tugi:**

* 40 noort, kes ei õpi ega tööta, vajavad sihipärast, järjepidevat ja personaalset tuge.
* Vaja on kindlustada Noortegarantii tugisüsteemi jätkusuutlikkus ning suurendada selle kaudu tööturule ja haridusse tagasi jõudvate noorte osakaalu.

1. **Tugimeeskondade koostöö:**

* Olemasolev koolide ja lasteaedade tugimeeskondade võrgustik on toimiv, kuid vajab edasist tugevdamist.
* Vajalik on ühtlustada lähenemised, jagada ressursse ja tagada spetsialistide (sotsiaalpedagoogid, psühholoogid, eripedagoogid) kättesaadavus igas haridusasutuses.

1. **Perede ja vanemluse toetus:**

* Paljud laste ja noorte probleemid saavad alguse kodusest keskkonnast, kus puudub piisav toetus või teadlikkus. Vajalik on süsteemne lähenemine perede võimestamiseks, vanemahariduse programmide pakkumiseks ning pere- ja kasvatustoe teenuste loomiseks.

1. **Teenuste sidusus ja süsteemne juhtimine:**

Teenused on killustunud erinevate ametkondade vahel. Laste ja perede hoolekande komisjoni taasloomine annab võimaluse kujundada strateegilist ja terviklikku lähenemist, kuid see eeldab tugevat juhtimist, andmepõhist planeerimist ja partnerite kaasamist.

**Tegevused**

1. **Vaimse tervise tugiteenuste süsteemne arendamine:**

* Koostöö tugevdamine koolide, tervisekeskuste ja kogukondlike nõustamisteenuste vahel.
* Regulaarse vaimse tervise spetsialisti vastuvõtugraafiku loomine valda, sh liikuvad teenused väiksematesse piirkondadesse.
* Koolipersonalile ja lastevanematele vaimse tervise esmaabi koolituste pakkumine.
* Vaimse tervise valdkonna spetsialistide (psühholoog, psühhiaatriline õde, kogemusnõustaja) kaasamine haridusasutustesse.

1. **Noortegarantii tugisüsteemi jätkusuutlikkuse tagamine ja laiendamine:**

* Spetsialisti) ametikoha kinnitamine valla struktuuri, et teenus ei sõltuks ainult projektirahast.
* Mentor- ja praktikaprogrammide arendamine koostöös kohalike ettevõtete ja haridusasutustega.
* Osalust toetavate tegevuste pakkumine NEET-noortele (nt noorte töömalevad, ettevõtlikkuse töötoad, kogemusgrupid).

1. **Tugivõrgustiku ja spetsialistide koostöö tugevdamine:**

* Tugimeeskondade jätkuõppe ja regulaarse supervisiooni toetamine.
* Spetsialistide jagatud mudeli loomine haridusasutuste vahel (nt rändav sotsiaalpedagoog).
* Jätkata tugivõrgustiku kohtumisi vähemalt kord kvartalis, laiendades osalejate ringi (sh tervishoiutöötajad ja kogukonnaesindajad).

1. **Laste ja perede hoolekande komisjoni töö süsteemne ülesehitamine:**

* Komisjoni rolli määratlemine perepoliitika kujundajana ja ennetusmeetmete eestvedajana.
* Aastaplaani koostamine soovituste ja analüüside esitamiseks vallavalitsusele.
* Otsese infovahetus- ja koostöökanali loomine komisjoni, lastekaitse ja sotsiaalosakonna vahel.

**5. Vanemluse ja pere toetamise teenuste laiendamine:**

* Vanemahariduse programmide jätkamine ( Tugev Vanem, Imelised Aastad jne).
* Perenõustamisteenuste loomine, mis on kättesaadavad ka väljaspool tööaega ja digikanalite kaudu.
* Lapsehoiu, arendavate mängugruppide ja peretoa loomise toetamine kogukonnakeskustes.

### ****ESMATASANDI TERVISHOIUTEENUSED****

**Olukorra kirjeldus**

Raasiku valla elanike heaolu tagamisel on esmatasandi tervishoiuteenuste kättesaadavus ja kvaliteet üliolulise tähtsusega. Hetkel osutavad vallas teenust kaks perearstipraksist: **OÜ Aruküla Ambulatoorium ja OÜ Raasiku Ambulatoorium,** kus töötavad perearstid ja pereõed. Arukülas on teenuste hulka laiendatud ka füsioteraapiaga, mis toetab taastusravi ja ennetustegevust kohapeal.

Samas seisab vald 2025. aasta sügisel silmitsi tõsise väljakutsega: **Aruküla perearst lõpetab tegevuse 30.09.2025,** mistõttu on nimistu Tervisekassas uue teenuseosutaja ootel. Perearstikonkurss on luhtunud ja ka eelnevad katsed uue perearsti leidmiseks on mitmel korral ebaõnnestunud. See seab ohtu tervishoiuteenuse toimepidevuse Aruküla piirkonnas ja suurendab koormust olemasolevale teenusele.

**Hambaraviteenus on hetkel kättesaadav vaid Arukülas**, Raasiku alevikus tegutsenud hambaravikabinet lõpetas tegevuse 2023. aasta lõpus. Ruum ja vallale annetatud seadmed on alles, kuid teenust ei osutata. Suutervis on lahutamatu osa inimese üldisest tervisest ning kodulähedane teenus aitab ennetada kulukate suuhaiguste teket ja vähendada elanike ajakulu.

**Apteegiteenus on tagatud Arukülas (Südame Apteegi haruapteek), ent Raasiku apteegi tulevik on ebaselge.** Kuna ravimite kättesaadavus on otseselt seotud igapäevase toimetulekuga – eriti eakate, krooniliste haigustega inimeste ja perede puhul, tuleb tagada apteegiteenuse jätkumine või selle asendamine Raasiku alevikus.

Olulise uuendusena alustas vallas **koduõendusteenus,** mida määrab pere- või eriarst. Teenus võimaldab pakkuda patsiendile vajalikke protseduure, jälgimist ja nõustamist koduses keskkonnas, mis aitab vähendada haiglaravi vajadust, toetab taastumist ja leevendab kiirabi koormust. Teenus on mõeldud igas vanuses patsientidele, sealhulgas eakatele ja erivajadustega inimestele.

**Vajadused**

1. **Esmatasandi tervishoiuteenuste toimepidevus ja järelkasv:**

* Perearstide nappus on üleriigiline probleem, mis mõjutab otseselt ka Raasiku valda. Aruküla nimistu jäämine ilma perearstita 2025. aasta sügisel on otsene oht esmatasandi teenuse katkemisele piirkonnas.
* Valla roll uute teenuseosutajate leidmisel ja toetamisel peab olema aktiivne ning süsteemne, et ennetada katkestusi ning kindlustada perearstiteenus igale nimistule.

1. **Suutervise kättesaadavus Raasikul:**

Teenuse puudumine põhjustab lisakulusid ja takistab suutervise probleemide varajast ennetamist. Raasiku alevikus puudub alates 2023. aasta lõpust hambaraviteenus, kuigi teenuse pakkumiseks on olemas nii ruumid kui ka mingi osa aparatuurist.

1. **Apteegiteenuse jätkusuutlikkus Raasikul:**

Raasiku aleviku elanikel on oht jääda ilma esmavajalikest ravimitest või toidulisanditest kodulähedasel viisil. Eriti ohustatud on eakad ja liikumisraskustega inimesed, kelle jaoks kaugematesse apteekidesse liikumine ei ole lihtne.

1. **Tervishoiuteenuste kättesaadavus hajaasustuses:**

Teenuste kontsentreeritus suurematesse keskustesse (Aruküla ja Raasiku) põhjustab piirkondlikku ebavõrdsust. Hajaasustuse elanikel on keeruline jõuda teenusteni ilma isikliku transpordita. Vajalik on arendada sotsiaaltranspordi või nõudepõhise transpordi süsteeme.

1. **Toetavate teenuste – koduõendus ja taastusravi jätkusuutlikkus:**

* Koduõendus kui uus ja väga vajalik teenus vajab süsteemset arendamist, koordineerimist ja rahastamise tagamist, et teenus oleks kõigile abivajajatele kättesaadav.
* Sama kehtib taastusravi kohta, mida hetkel pakutakse vaid osaliselt (füsioteraapia Arukülas).

1. **Tervishoiualase taristu ja koostöö:**

* Teenuse kvaliteedi ja kättesaadavuse tagamiseks on vajalik arendada koostööd olemasolevate teenuseosutajatega.
* Vaja on soodustada uute spetsialistide ja teenuste toomist valda.
* Toetada vajadusel ruumilahendusi, varustust ja digilahendusi.

**Tegevused**

1. **Toetada perearstipraksiste püsimist ja uute teenuseosutajate leidmist:**

* Aktiivne osalemine perearstikonkursside ettevalmistamisel ja värbamisel koostöös Tervisekassaga.
* Vallapoolsete hüvesede pakkumine (starditoetus, kohapealsed praktikavõimalused, elamispind) uutele perearstidele.
* Pikaajaline valla tervishoiutöötajate järelkasvu kava koostamine koostöös õppeasutuste ja terviseametitega.

1. **Hambaraviteenuse taastamine Raasiku alevikus:**

* Reklaamida teenuse sisseseadmise võimalust tervishoiuettevõtjatele.
* Pakkuda olemasolevat ruumi ja seadmeid soodustingimustel uuele hambaraviteenuse pakkujale.
* Kaaluda koostööd mobiilsete hambaravilahendustega, kuni teenus püsivalt taastub.

1. **Lahenduse leidmine Raasiku apteegiteenuse jätkamiseks:**

* Kaasata aruteludesse Ravimiamet ja Tervisekassa võimaliku asendusteenuse leidmiseks.
* Uurida koostöövõimalusi näiteks postiapteegi või kaugapteegi teenuse loomiseks.
* Koostada riskianalüüs ja kriisilahendus juhuks, kui apteek suletakse.

1. **Nõudepõhise või graafikujärgse sotsiaaltranspordi loomine vallas tervishoiuteenustele ligipääsuks:**

* Viia läbi vallaülene tervisetranspordi vajaduse kaardistus.
* Töötada välja pilootprojekt koostöös sotsiaal- ja tervishoiu töötajatega.
* Taotleda toetust transpordiprogrammidest (nt regionaalarengufond).

1. **Koduõenduse teenuse kättesaadavuse laiendamine:**

* Koostöö tegemine teenuseosutajatega, et teenus jõuaks igasse piirkonda.
* Kaasata perearstid ja sotsiaalosakond patsientide määramise ja jälgimise protsessi.
* Kaaluda ka vajaliku transpordi ja vahendite toetuse koduõenduse teenusepakkujale.

1. **Koostöö arendamine ja tervishoiualane planeerimine:**

* Luua regulaarsed töögrupid valla ja tervishoiuasutuste esindajatega.
* Uuendada ja koordineerida tervishoiuteenuste arengukava.
* Toetada vajadusel ruumide ja aparatuuri kaasajastamist EL või riiklikest toetusmeetmetest.

1. **Kogukonnapõhine tervisedenduse käivitamine ja terviseteadlikkuse tõstmine:**

* Regulaarseted tervisepäevade, koolituste ja loengute korraldamine (toitumine, vaimne tervis, esmaabi).
* Tervisehariduse tugevdaminet koolides ja noortekeskustes koostöös perearstidega.
* Digikanalite laiem tutvustamine eneseabimaterjalide ja kohalike teenuste info jagamiseks.

### TURVALISUS JA ENNETUSTÖÖ

**Olukorra kirjeldus**

Raasiku vald on turvaline ja rahulik elukeskkond, kus inimesed tunnevad end hoituna ning kogukondlik koostöö on tugev. Kohalikud elanikud hindavad kõrgelt oma elupiirkonna turvalisust, mis toetub usalduslikule suhtele kogukonna, omavalitsuse ja riiklike asutuste vahel. Olulist rolli mängivad ka tugev sotsiaalne sidusus, majanduslik stabiilsus ning kohaliku elu läbipaistvus ja avatud teavitustöö.

Vallas tegutsevad aktiivselt mitmed vabatahtlike päästjate ühendused, kes on valmis reageerima eriolukordades ja panustavad kogukonna teadlikkuse tõstmisesse. Peamised riskitegurid valla tasandil on seotud ilmastikunähtustega – tormid, metsatulekahjud ja keerulised talveolud. Sellised olukorrad võivad põhjustada elektrikatkestusi, piirata liikumisvõimalusi ning tekitada ulatuslikke kahjusid.

Viimastel aastatel on vald astunud samme parema kriisivalmiduse saavutamiseks. On korraldatud koolitusi külavanematele ning tugevdud koostööd kogukondade ja ametiasutuste vahel. Turvatunde hoidmine ei sõltu ainult ohtude ärahoidmisest, vaid ka sellest, et elanikud saaksid selget, usaldusväärset ja õigeaegset teavet ning tunneksid, et nad ei jää keerulistes olukordades üksi. Samavõrd oluline on teadlik ja aktiivne kogukond, kes suudab koostöös vallaga kriisidele ennetavalt ja operatiivselt reageerida.

**Vajadused**

1. **Kriisivalmidus ja -juhtimine:**

Vaja on viia kriisijuhtimise valmisolek järgmisele tasemele: uuendada valla kriisireguleerimise plaan, tagada sidevahendid kriisiolukordadeks, määrata rollid ja vastutused, tõsta elanike teadlikkust ning tagada erivajadustega inimeste toetus kriisiolukordades.

1. **Kogukondlik valmisolek:**

Kuigi vabatahtlik tegevus on tugev, vajavad kogukondlikud struktuurid (külavanemad, naabrivalve jt koondunud inimrühmad) rohkem süsteemset tuge, koolitusi, tegevusraamistikke ja varustust, et tegutseda tõhusalt igapäevases ennetustöös ja hädaolukordades.

1. **Ennetustöö ja teavituse järjepidevus:**

Turvatunnet toetab pidev ja usaldusväärne info – elanike teadlikkus riskidest, õiged tegevusjuhised ja kontaktid. Vajalik on luua toimiv teavitussüsteem kriiside ja ohtude korral, sh ka kõige haavatavamatele elanikele (eakad, erivajadustega inimesed, mitte-eestikeelsed elanikud).

1. **Koostöö riiklike asutustega:**

Turvalisuse tagamisel on võtmetähtsusega koostöö politsei, Päästeameti, Häirekeskuse, Terviseameti ja teiste partneritega. On vaja koordineeritumat tegevusplaani, regulaarseid ühisharjutusi ja selgeid koostöökokkuleppeid.

**Tegevused**

1. **Valla kriisireguleerimise plaani uuendamine ja rakendamine:**
   * Viia läbi olemasoleva kriisiplaani audit ja ajakohastamine.
   * Tööjaotus ja rollid kriisimeeskonnas selge määratlemine.
   * Kriisikaartide koostamine piirkonniti (riskikohad, võtmeisikud, kriitiline taristu).
2. **Kogukonnapõhiseid kriisiharjutuste ja koolituste korraldamine:**
   * Regulaarne kriisisimulatsioonide korraldamine vähemalt kord aastas koos külavanemate, koolide, vabatahtlike päästjate ja valla ametnikega.
   * Külavanematele ja kogukonnagruppidele suunatud kriisivalmiduse koolituste jätkamine.
   * Kaasata rohkem kogukonnaliikmeid vabatahtlikuks tegevuseks (nt kriisiabi ja seltsilised erivajadustega inimestele).
3. **Elanike teavitussüsteemi arendamine kriisides:**
   * Mitmekanalilise (SMS, koduleht, sotsiaalmeedia, teadetetahvlid) ja hõlpsasti ligipääsetava infoedastuse loomine kriisiolukordade tarvis.
   * Kriisikäitumise juhendmaterjalide tutvustamine elanikele, sh eri keeles.
   * Piirkonnakeskustesse füüsiliste infojaotuspunktide (kerksuskeskuste) rajamine hädaolukorra puhuks.
4. **Ennetustöö tugevdamine koostöös riiklike asutustega:**
   * Regulaarsete koostöökohtumiste korraldamine politsei, Päästeameti ja teiste asutustega.
   * Valla ennetuskalendri loomine: liiklusohutuspäevad, tuleohutuskoolitused, koduturvalisuse nõustamised jne.
   * Noorte kaasamine turvalisuse loomisesse (päästelaagrid, noortepatrullid, ohutusalased töötoad koolides).
5. **Vabatahtlikke päästjate ühenduste ja elanikkonna kaitse toetamine:**
   * Vabatahtlikele päästjate toetamine valla eelarvest.
   * Elanikkonna kaitse toetamine kogukondades sh naabrivalve jt samalaadsed ühendused, pakkudes neile alustustuge, koolitusi ja koostööformaate politseiga ja päästega.
   * Vabatahtlike kaasamine ennetus- ja turvahariduse jagamisse kogukondades.

# VI EESMÄRKIDE TEGEVUSKAVAD

Tegevuskavad on valla arengudokumentide praktilised tööriistad, mis täpsustavad, **kuidas seatud strateegilised eesmärgid saavutatakse**, millal, kelle vastutusel ja milliste ressurssidega. Need toimivad sildadena visioonide ja igapäevase elluviimise vahel ning tagavad tulemuste jälgitavuse.

Tegevuskavad vaadatakse üle **igal aastal**, hinnates senist elluviimist. Kogutakse sisend kogukondadelt, asutustelt ja partneritelt võimalike muudatusettepanekute tegemiseks. Uuenduste alusel koostab vallavalitsus **eelnõu tegevuskava muutmiseks**, mis esitatakse **volikogule kinnitamiseks**.

**Valla eelarve koostatakse eelarvestrateegia järgi**, kus tegevuskavadelt saadud sisend on aluseks eelarve prioriteetide ja rahastusvajaduste määramisel.  
Tegevuskavad aitavad suunata investeeringuid ja tegutseda sihipäraselt olemasolevate ressursside piires.

# VII VALITSEMINE JA ARENGUKAVA ELLUVIIMINE NING SEIRE

**Olukorra kirjeldus**

Raasiku vald tegutseb **kohaliku omavalitsuse korralduse seaduse** ning **valla põhimääruse** alusel, lähtudes väärtustest nagu **seaduslikkus, läbipaistvus, kogukondlikkus ja tulemuslikkus**. Valla juhtimine põhineb demokraatlikel põhimõtetel, mille eesmärk on tagada avalike teenuste kvaliteet ja elanike heaolu.

Valla juhtimismudel on kahetasandiline:

* **Raasiku Vallavolikogu** – elanike poolt valitud esinduskogu, kes määrab valla arengusuunad, kinnitab eelarve, kehtestab õigusakte ja teeb järelevalvet vallavalitsuse tegevuse üle.
* **Raasiku Vallavalitsus** – volikogu moodustatud täitevorgan, mida juhib vallavanem. Vallavalitsus korraldab igapäevast haldustööd, viib ellu volikogu otsuseid, valmistab ette strateegilisi dokumente ja korraldab teenuseid.

Vallavalitsuse töö on korraldatud **osakondade kaudu**, mis vastutavad konkreetsete valdkondade juhtimise eest:

* **Haridus- ja sotsiaalosakond** – tegeleb hariduse, kultuuri, spordi, noorsootöö ja sotsiaalvaldkonna küsimustega, tagades elanikele ligipääsu haridus- ja hoolekandeteenustele ning toetades kogukonna heaolu.
* **Haldus- ja ehitusosakond** – vastutab valla arengu, üldplaneeringu, ehitustegevuse, haljastuse, teede korrashoiu ning muu haldusküsimuste korraldamise eest. Samuti toetab see osakond valla pikaajaliste investeeringute ja taristu planeerimist.
* **Finantsosakond** – haldab finantsjuhtimist, koostab valla eelarve ja eelarvestrateegia, korraldab aruandlust, jälgib tulude laekumist ja kulude kasutamist ning tagab valla finantsstabiilsuse ja läbipaistvuse.
* V**alla kantselei** täidab keskset rolli organisatsiooni sujuvas toimimises, vastutades-dokumendihalduse ja asjaajamise eest, õigusaktide registreerimise ja avalikustamise eest, kirjavahetuse ja teavituskanalite haldamise eest, läbipaistvuse ja arhiveerimise tagamise eest.

Valla teenistujad on olulised arengukava elluviijad. Nad täidavad igapäevaseid ülesandeid, arendavad teenuseid, teevad koostööd elanike ja partneritega ning toetavad strateegiliste eesmärkide saavutamist. Ametnike tegevus lähtub avaliku teenistuse seadusest ning on suunatud elanikukesksele, professionaalsele ja seaduslikule tegutsemisele.

Juhtimise aluseks on samuti **kaasamine ja koostöö kogukonnaga.** Vallavalitsus ja volikogu väärtustavad dialoogi elanikega, koostööd vabaühenduste, ettevõtjate ja teiste partneritega, et tagada otsuste legitiimsus ning reageerida paindlikult muutuvatele vajadustele.

**Arengukava elluviimine on pidev protsess**, mida toetab:

* igal aastal uuendatav tegevuskava;
* strateegiaga seotud eelarve;
* vastutajate määramine ja mõõdikute seire;
* võimalus vajadusel arengukava kohandada, et reageerida muutustele.

Sellise ülesehitusega tagatakse, et arengukava ei jää formaalseks dokumendiks, vaid kujuneb praktiliseks tööriistaks, mis suunab valla otsuseid ja tegevusi igapäevaselt.

### TEGEVUSSUUNAD JA TEGEVUSED

**Arengukava elluviimise juhtimine ja vastutus:**

* Igale arengukava peatükile ja eesmärgile määratakse vastutav osakond (nt sotsiaalvaldkond – haridus- ja sotsiaalosakond, taristu ja ruumiline planeerimine – haldus- ja arendusosakond).
* Vallavalitsus juhib igapäevast elluviimist, korraldab koostööd osakondade, partnerite ja kogukondade vahel ning jälgib eesmärkide täitmist.
* Vallavolikogu teostab järelevalvet ning kinnitab vajadusel muudatused arengukavas või prioriteetides.

**Arengukava ja eelarve sidustamine:**

* Igal aastal koostatakse **tegevuskava**, milles on kirjas konkreetsed tegevused, tähtajad, vastutajad ja eelarvevajadused.
* Arengukava eesmärgid ja mõõdikud sidustatakse valla **eelarvestrateegiaga** ning **programmilise eelarvestamise** kaudu jälgitakse, kui suures ulatuses rahastus toetab strateegilisi sihte.
* Tegevuskava vaadatakse üle enne iga eelarveaasta algust.

**Seire ja hindamine:**

* Arengukava täitmist jälgitakse aastaselt.
* Iga osakond esitab kord aastas ülevaate oma valdkonna tegevuste edenemisest ja seatud mõõdikute täitmisest.
* Vallavalitsus koostab ülevaatliku seirearuande, mis esitatakse volikogule ning avalikustatakse valla veebilehel.
* Vähemalt kord arengukava perioodi jooksul (nt 2029) viiakse läbi vahehindamine, mille alusel tehakse vajadusel sisulised muudatused strateegilistes suundades.

**Kogukonna ja partnerite kaasamine:**

* Tegevuskava koostamisel ja arengukava seireks korraldatakse avalikud arutelud või piirkondlikud fookuskohtumised.
* Kaasamise tööriistad: küsitlused, ettepanekute esitamine, digiplatvormid, kaasav eelarve.
* Partnerid (MTÜd, ettevõtted, asutused) kaasatakse elluviimisse lepinguliste koostöövormide ja osalusvormide kaudu (nt töögrupid, komisjonid).

**Paindlikkus ja kohandatavus:**

* Arengukava on elav dokument – vajadusel (nt seireandmete või väliste muutuste tõttu) viiakse sisse täpsustusi eesmärkidesse, tegevustesse või mõõdikutesse.
* Muudatused koostab vallavalitsus ning kinnitab volikogu.
* Tegevuskava uuendamine on võimalus kohandada arengusuundi lühiajaliselt.

### SEIRE- JA HINDAMISSÜSTEEM

|  |  |
| --- | --- |
| **Seireelement** | **Sisu** |
| **Aastane tegevuskava** | Koostatakse igal aastal, sisaldab konkreetseid tegevusi, eelarvet, vastutajaid. |
| **Seirearuanne** | Vallavalitsuse koostatav, põhineb osakondade ülevaadetel ja mõõdikutel. |
| **Mõõdikud** | Iga eesmärgiga seotud mõõdetavad näitajad (nt teenuse kättesaadavus, rahulolu). |
| **Kogukonna kaasamine** | Avalikud arutelud, digiküsitlused, ettepanekute kogumine. |
| **Vahehindamine** | Teostatakse arengukava keskel (nt 2029), vajadusel kaasatakse väliseksperdid. |
| **Tagasisidestamine** | Seiretulemuste ja muudatuste kommunikeerimine avalikkusele. |

1. *Inimmõõde planeerimises on inimese vajadustele keskenduv ruumilahenduse kavandamine, mille juures arvestatakse inimeste taju, liikumise, huvide ja käitumisega, ning elanikud on kaasatud oma elukeskkonna arendamisse*.  [↑](#footnote-ref-1)
2. *Ökosüsteemiteenused on loodusest inimkonnale kasu toovad teenused ehk looduse hüved (näiteks puhas vesi, mullateke, liigiline mitmekesisus, tolmeldamine, aineringe, maavarad jne).*   [↑](#footnote-ref-2)
3. *Matkarada on looduses märgistatud või kaardile kantud ja täiendava informatsiooniga varustatud, tavaliselt jalgsi liikumiseks mõeldud matkatee.*  [↑](#footnote-ref-3)